הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 28, 2023-06-13 00:00

מיכאל ביטון: צוהריים טובים לכולם

מיכאל ביטון:  הוועדה לחיזוק ופיתוח הנגב והגליל ממשיכה בדיונים שלה השבוע, והנושא הוא: שדה תעופה אזרחי משלים לנתב"ג

מיכאל ביטון:  בחרנו את הנושא הזה כי אנחנו רואים שיש סחבת ללא הכרעה שנים רבות מצד הממשלה ואנחנו רוצים להבין מה המדיניות הממשלתית, במיוחד של ממשלה שיש לה לראשונה תקציב יציב שנתיים קדימה

מיכאל ביטון:  אחרי חמש מערכות בחירות אולי נקבל תשובות מה מדינות הממשלה הסופית בסוגיה של שדה משלים לנגב

מיכאל ביטון:      אנחנו עסקנו בנושא הזה גם כראשי רשויות ונמצאים כאן ראשי רשויות מהנגב, מהמרכז ומהצפון

מיכאל ביטון:  אנחנו דרשנו מהממשלה להקים שדה תעופה בינלאומי עבור מטרופולין באר-שבע, כאשר ההעדפה שלנו הייתה במועצת הנגב שהוא יקום בנבטים, והדבר הזה נמשך בדיונים ובמחלוקת רבה, ואנחנו רוצים לשמוע תשובות על הנושא הזה

מיכאל ביטון:  קיבלתי מכתב ב-20 ביוני או שזה מכתב מלפני שנה בעצם, עוד לא הגיע ה-20 ביוני

מיכאל ביטון:  עוד שבעה ימים המכתב יגיע, של 25 רשויות מהגליל שבעד הקמת השדה בגליל, לצידם רשויות ומועצות אזוריות נגד, כולל ועד פעולה וועד תושבים שרוצה שזה יקום בנגב, בתיאום עם אנשי הנגב

מיכאל ביטון:       אז הציבור במחלוקת בעניין הזה, כבר הבנו, אבל הממשלה ממלאה את פיה מים

מיכאל ביטון:  דיברתי עם שרת התחבורה והיא אמרה לי בשיחת מסדרון אז נרצה לשמוע בהמשך גם את עמדתה הרשמית, והיא אמרה שהיא תבוא ותגיד את עמדתה הרשמית בקרוב, שהיא די תומכת באופציה של נבטים

אלמוג כהן: תומכת, תומכת

מיכאל ביטון: אבל אם היא תומכת באופציה של נבטים, ומשרד הביטחון לא תומך או משרד ראש הממשלה לא מכריע באופציה הזאת, אז אנחנו נמשיך לדשדש באי הבהירות מה העתיד של השדה המשלים בנגב

מיכאל ביטון:      אנחנו נעשה את זה באופן הבא: הראשונים שידברו זה משרד התחבורה ומשרד הביטחון, מה עמדתם ומה הסטטוס של הנושא הזה

מיכאל ביטון:  אחרי זה, נשלב ראשי רשויות, גופים וחברי כנסת וגם מנכ"ל המשרד לשיתוף פעולה אזורי נמצא איתנו, מכבד אותנו, על-אף שהוא לא גורם מרכזי בדבר

מיכאל ביטון:  כשתרצה להגיד משהו – אתה גם תוסיף

מיכאל ביטון:  תודה שבאת

מיכאל ביטון:      אני רוצה להתחיל עם משרד התחבורה בבקשה

מיכאל ביטון:  מה מדיניות ועמדת המשרד וסטטוס על הנושא הזה מבחינתכם, ואם אין הכרעה בנושא, מתי עתידה להיות הכרעה מצד המשרד בסוגיה הזאת?     

עופר אליישר: שלום

עופר אליישר:  אני מנהל אגף מדיניות ואסטרטגיה במשרד התחבורה

עופר אליישר:  כרגע אין עדיין הכרעה, אני יכול רק לתאר לכם בקצרה את התהליך שעשינו

עופר אליישר:  עשינו תהליך בוועדה בין-משרדית ואני חושב שכול המשרדים הרלוונטיים היו בוועדה שלנו ואמרו את כול מה שהיה להם

מיכאל ביטון: הוועדה סיימה את עבודתה?     

עופר אליישר: הוועדה סיימה את עבודתה

מיכאל ביטון: סיימה לשמוע את הדעות? מי חבר בוועדה?     

עופר אליישר: מי לא? כול המשרדים הרלוונטיים חברים בוועדה

מיכאל ביטון: רק משרדי ממשלה או עוד גופים?      

עופר אליישר: משרדי ממשלה

מיכאל ביטון: איזה משרדים?     

עופר אליישר: משרד הביטחון, משרד הנגב והגליל, משרד האוצר, תקציבים וחשב כללי, משרד ראש הממשלה - -     

מיכאל ביטון: כמה דיונים קיימה הוועדה הזאת?     

עופר אליישר: 15 לדעתי, אני לא זוכר בדיוק

מיכאל ביטון: והיא שמעה את הקולות מהשטח?     

עופר אליישר: הכול

עופר אליישר:  עשינו עבודה הכי-הכי מפורטת שיש

מיכאל ביטון: אז אתם בשלב כתיבת המסקנות?     

עופר אליישר: לא, כתבנו

עופר אליישר:  יש דוח

קריאה: מה שמה של הוועדה?     

קריאות: ועדת עילם

מיכאל ביטון: חברים, תירגעו

אלמוג כהן: אני לא רגוע, אדוני

מיכאל ביטון: אלמוג, אתה היחיד שיש לו פה קריאה שלישית, את השאר אנחנו מוציאים בקריאה ראשונה אז לא לנצל את זה

מיכאל ביטון:  תנו לנו, אנחנו רוצים ליישר פה קו

מיכאל ביטון:      תאמר לנו את עיקר המסקנות של הוועדה הזאת

עופר אליישר: הוועדה בחנה למעלה מ-90 מיקומים, 90 אתרים

עופר אליישר:  בשיטת האלימינציה היא פסלה והגיעה ל-10 מיקומים פוטנציאליים, ובחנה אותם בשלל פרמטרים: פרמטרים כלכליים, פרמטרים חברתיים, פרמטרים סביבתיים, תכנוניים, ביטחוניים, תכנוניים, ונתנה ציונים לכול אתר ואתר

עופר אליישר:  כול אתר טוב בפרמטר אחד וטוב פחות בפרמטרים אחרים

עופר אליישר:  יש אתרים טובים יותר מבחינה תעופתית וכלכלית, ופחות טובים מבחינה סביבתית וחברתית

עופר אליישר:  יש כאלה הפוך, שמבחינה סביבתית הם יותר טובים ומבחינה כלכלית הם פחות טובים

עופר אליישר:  השכלול של הדבר הזה הוא מאוד-מאוד בעייתי כי זה עניין של ערכים – כול אחד צריך לבוא עם הערך שלו, והממשלה צריכה לבוא ולתת החלטה מה יותר חשוב לה – הערכים הכלכליים, החברתיים, הביטחוניים וכולי

עופר אליישר:  היא צריכה לבוא ולהגיד מה המשקולות שהיא נותנת על כול שדה ושדה ולקבל החלטה

עופר אליישר:      עדיין השרה שלנו לא קיבלה החלטה

עופר אליישר:  בגדול, המגמה היא לכיוון הדרום

עופר אליישר:  המיקום בדרום עדיין לא הוחלט אבל עדיין אין החלטה סופית

מיכאל ביטון: מה השלבים מבחינת השרה להכרעה ומה לוחות הזמנים?     

עופר אליישר: אני לא יכול להגיד לגבי לוחות הזמנים ולגבי ההכרעה

עופר אליישר:  אני רק יכול להגיד - -     

מיכאל ביטון: מה היא הטילה עליכם מבחינת לבוא מוכנים לקראת הכרעה של המשרד?     

עופר אליישר: לא, זה כבר לא בידיה

עופר אליישר:  עכשיו הממשלה צריכה לבוא ולהגיד מה המדיניות שלה ועל מה היא שמה יותר דגש, ולפי הדגשים האלה היא צריכה לקבוע מה האתר המועדף עליה

מיכאל ביטון: ומתוך האלטרנטיבות שאתם בדקתם, מה השתיים-שלוש הטובות ביותר?     

עופר אליישר: אנחנו בדקנו 10 אלטרנטיבות, חלק בצפון, חלק במרכז, חלק בדרום - -     

מיכאל ביטון: בדקתם יותר אבל

עופר אליישר: בדקנו 92 אתרים, מיפינו 10 – שניים בצפון, רמת-דוד ומגידו; כמה במרכז – חדרה, בית הלוי, חצור; וכמה בדרום, שזה צקלג, ליד בית קמה, נבטים, ערד, רתמים ומה עוד? שכחתי אולי משהו, לא זוכר

עופר אליישר:  הרצנו את כול הפרמטרים

עופר אליישר:  יש אתרים שיצאו מובילים יותר, שזה רמת-דוד, חצור וצקלג אבל שוב, זה לא מדע מדויק מכיוון שזה עניין של ערכים - -     

מיכאל ביטון: מה הסטטוס של נבטים בבדיקה שלכם?     

עופר אליישר: תלוי איזה משקלות שמים על זה, זה עניין של מדיניות

עופר אליישר:  זה יכול להיות מקום גבוה יותר, זה יכול להיות יותר נמוך, תלוי מה רוצים

אלמוג כהן: אני אשאל בצורה אחרת: באיזה פרמטרים נבטים היה במקום הראשון או השני לצורך העניין?     

עופר אליישר: נבטים היה בפרמטרים הסביבתיים והחברתיים יותר טוב, פחות טוב בכלכליים, פחות טוב בביטחוניים

קריאה: אבל צריך להגיד שהוא לא היה במקום הראשון

מיכאל ביטון:  מי דיבר בלי רשות? לא לדבר בלי רשות

מיכאל ביטון:  רק אלמוג יכול לעשות לי בעיות

מיכאל ביטון:  אתה מנכ"ל משרד ממשלתי לשעבר, פעם אחת מותר לך בישיבה להתפרץ

חגי רזניק: היושב-ראש, אפשר הערה מתודולוגית?     

מיכאל ביטון: עוד לא, רזניק

מיכאל ביטון:  רזניק אוהב לפתור בעיות מהר ואני פותר לאט

מיכאל ביטון:  אנחנו פותרים לאט

מיכאל ביטון:  מה עוד אתה רוצה להגיד לסיום דבריך, תחבורה?      

עופר אליישר: רק לגבי נבטים – תלוי במשקלות - -     

מיכאל ביטון: תגיד לי אם אני טועה: מבחינת עבודת משרד, בדיקה, מידע, מחקר, השוואות, אלטרנטיבות, העבודה המקצועית בוצעה, זה להכרעת השרה והממשלה

עופר אליישר: בדיוק

מיכאל ביטון: זה המצב כרגע

עופר אליישר: נכון

מיכאל ביטון: תודה רבה לך

אלמוג כהן: שאלה קטנה, אדוני היושב-ראש: האם יש שדה במדינת ישראל שמראשיתו תוכן להיות דואלי והוא נבחן כחלופה לנתב"ג?     

מיכאל ביטון: זו חידה

אלמוג כהן: זה לא חידה, יש תשובה

מיכאל ביטון: יש רק שדה אחד כזה

אלמוג כהן: אני אסביר את עצמי: האם יש שדה שבהקמה שלו, בחזון של מי שהקים אותו, הוא תכנון שדה דואלי, דו-שימושי, והאם יש אחד כזה שנמצא ברשימה? האם יש לנו בקיים דבר כזה?     

מיכאל ביטון: אלמוג שואל חידות

מיכאל ביטון:  תגיד מה אתה רוצה

אלמוג כהן: לא, אני שואל, אני מנסה להבין האם יש שדה כזה או אין שדה כזה

אלמוג כהן:  אני מכיר שיש שדה כזה

מיכאל ביטון: חכה, תשמור את החידה

מיכאל ביטון:  משרד הביטחון - -     

חגי רזניק: תיקון קטן, אפשר? רק מתודולוגית, עוד לא עמדת המכון – מתודולוגית, התכנסה ועדת עילם, דוח עילם שהוא דיבר עליו, המשנה למנכ"ל התכנס אצל השרה הקודמת והייתה ישיבת סיכום עם פרוטוקול

חגי רזניק:  בפרוטוקול הזה השרה עיינה וקראה את ממצאי הדוח, ונקבע להעמיק את חלופת נבטים

חגי רזניק:  זאת אומרת - -     

מיכאל ביטון: מר רזניק, הם שינו כמה רפורמות של השרה הקודמת

מיכאל ביטון:  יכול להיות שגם זה - -     

חגי רזניק: בסדר

חגי רזניק:  עכשיו נאמר שהשרה הנוכחית בשיחת מסדרון אמרה - - - ומעבר לזה, בתגובה רשמית של - - - שהיא תומכת בזה

מיכאל ביטון: היא בעד בכללי אבל יש לה את הזכות להשמיע את הדבר הזה או בממשלה או בכנסת בצורה פורמלית, ואנחנו לא יכולים לדבר בשמה

אלמוג כהן: אדוני היושב-ראש, חשוב שכול המשתתפים, האנשים היקרים שבאים לדבר יבינו שיש שדה אחד שתוכנן להיות שדה דואלי וזה נבטים

אלמוג כהן:  יש שדה קיים, מה שנקרא

מיכאל ביטון: יפה

מיכאל ביטון:  אלמוג, אתה עוד מעט תמשיך

מיכאל ביטון:  משרד הביטחון, מה עמדת המשרד? יש פה נציג של משרד ראש הממשלה? מל"ל יש פה?     

קריאה: יש

מיכאל ביטון: משרד הביטחון, בבקשה

צביקה קרמן: צוהריים טובים

צביקה קרמן:  אני ראש יחידת מתווה במשרד הביטחון

מיכאל ביטון: מה עושה היחידה הזו במשרד הביטחון?     

צביקה קרמן: היא עוסקת במקרקעין, מיסוי מוניציפלי, תשתיות, תכנון - -     

מיכאל ביטון: שינו לה את השם, זה חדש השם הזה

צביקה קרמן: השם הזה לא חדש, אני מחליף את אלון יפרח

מיכאל ביטון: אלון יפרח

עידו גרינבלום: כבוד היו"ר, אפשר שאלה לנציג משרד הביטחון?     

מיכאל ביטון: אתה ראש רשות, יש לך הפרעה אחת שאתה יכול לעשות

עידו גרינבלום: נציג משרד הביטחון, אתה נציג המשרד במועצה הארצית לתכנון ובנייה?   

צביקה קרמן: אני לא נציג המשרד במועצה הארצית לתכנון ובנייה

מיכאל ביטון: הוא לא

מיכאל ביטון:  תמשיך

צביקה קרמן: השר לומד את הנושא לעומק

צביקה קרמן:  נכון לעכשיו, אין לנו עמדה חלוטה עד שהשר יגבש את עמדתו

צביקה קרמן:  מכאן אני לא יכול - -     

מיכאל ביטון: יש לוחות זמנים מבחינתו? יש איזה תהליך סדור שאתם מחויבים כלפיו?     

צביקה קרמן: אני לא מכיר את לוח הזמנים שלו, הוא יעסוק בזה

מיכאל ביטון: אבל הוא לומד את הנושא, הוא לא פסל

צביקה קרמן: הוא לא פסל שום דבר, הוא לומד את הנושא

מיכאל ביטון: ההכרעה שלו קשורה רק לנבטים או שהיא גם עמדת השר נגיד בעמק יזרעאל או בכול מקום אחר?     

צביקה קרמן: ההכרעה שלו קשורה לשדה משלים לנתב"ג

מיכאל ביטון: כי זה בכול מקום ישפיע גם על ההיבטים הביטחוניים

מיכאל ביטון:  גם ברמת-דוד יש השפעה

צביקה קרמן: עוד פעם, אני לא יכול להתייחס לא לחלופה הזו ולא לחלופה הזו, בין אם לטוב ובין אם לרע

מיכאל ביטון: לא יכול להתייחס

מיכאל ביטון:  למה?     

צביקה קרמן: עד שלא נקבל את עמדת השר - -     

אלמוג כהן: מה העמדה שלכם? העמדה של השר – אני מבין, אנחנו בקשר איתו, אנחנו יודעים שהוא עדיין בוחן את העמדות אבל בכדי שהוא יוכל לבחור את החלופה או את הבחירה הנכונה ביותר, אתם צריכים להעמיד לו את האינפורמציה הנכונה ביותר

אלמוג כהן:  מה האינפורמציה שלכם? מה המידע? מה הפלט שלכם? 

צביקה קרמן: האינפורמציה שאנחנו העמדנו לו, היו לה משמעויות כאלה ואחרות על כול אחת מהחלופות

מיכאל ביטון: אלמוג, אתה בחידות ואני רוצה עברית

אלמוג כהן: מה העמדה של משרד הביטחון בנושא?     

מיכאל ביטון: העמדה המקצועית של אנשי המקצוע בצה"ל ובמשרד הביטחון היא לפסול את נבטים

מיכאל ביטון:  לא נעים לשמוע את זה אבל זו הייתה העמדה השלטת

אלמוג כהן: לפסול את נבטים? אז אני רוצה לשמוע, לפרוטוקול

צביקה קרמן: לפרוטוקול, אני יכול להגיד שאני לא יכול להתייחס לחלופה כזו או אחרת

מיכאל ביטון: בסדר, בסדר, אנחנו יודעים את זה

קריאה: זה חיובי, שהמטה המקצועי של משרד הביטחון ממתין לעמדת השר

קריאה:  זה טוב, זה חדש

מיכאל ביטון: ראית איזה הסתכלות חיובית?     

קריאה: זה אופטימי

מיכאל ביטון: אתה תחכה רגע, יושב-ראש מועצת הנגב, עוד מעט התור שלך מגיע

איציק שמולי: אני לא יודע למה אתם מנסים לעשות - -      

מיכאל ביטון: לא, לא, דווקא הוא ציטט אותך מדויק

מיכאל ביטון:  אתה אמרת שהשר יחליט

אלמוג כהן: שניה, אני רוצה לשאול שאלה חשובה - -     

מיכאל ביטון: רגע אלמוג

מיכאל ביטון:  אלמוג, קריאה ראשונה, קריאה שנייה, קריאה 2

מיכאל ביטון: 9

אלמוג כהן: שאלה חשובה אבל

אלמוג כהן:  יש צוות תכנון צה"לי לרמת-דוד, האם קיים כזה גם לנבטים?     

מיכאל ביטון: אלמוג, בוא תחליף אותי פה, אני אנוח קצת

אלמוג כהן: לא, אני שואל, במקום ללכת סחור-סחור נלך "דוך"

מיכאל ביטון: אלמוג, בוא תחליף אותי פה, אני אנוח קצת

מיכאל ביטון:  חכה רגע

מיכאל ביטון:  אלמוג, יש לנו שעה וחצי

מיכאל ביטון:  בואו נסכם: משרד הביטחון אומר שהוא מעמיד לרשות השר את כול הנתונים ואת ההמלצות, והוא יצטרך להכריע וזה עכשיו בידיים של השר גלנט לקבל החלטה

מיכאל ביטון:  תודה רבה

מיכאל ביטון:      משרד ראש הממשלה באמצעות המועצה הכלכלית או איך שקוראים לזה, בבקשה

עידו אליה: המועצה הלאומית לכלכלה

עידו אליה:  אני כלכלן בכיר במועצה הלאומית לכלכה

עידו אליה:  אגב, יש גם את משרד ראש הממשלה, אנחנו יחידת סמך

מיכאל ביטון: כן, אנחנו נדרוש שבדיון מעקב הבא, מנכ"ל ראש הממשלה יבוא להגיד לנו את עמדתו

מיכאל ביטון:  תמשיך

עידו אליה: מה השאלה?     

מיכאל ביטון: השאלה מה עמדתכם?     

עידו אליה: העמדה שלנו באה לידי ביטוי בדוח שמשרד התחבורה התייחס אליו, בעיקר שנדרש לבחור חלופה וללכת עליה בכול הכוח כי ב-2033 נתב"ג מלא

מיכאל ביטון: אז העסק דחוף גם

מיכאל ביטון:  תודה

מיכאל ביטון:      משרד האוצר, מה עמדתכם? גברת איפרגן, בבקשה

ספיר איפרגן: שלום, כבוד היושב-ראש

ספיר איפרגן:  עכשיו אני רכזת תחבורה אז - -     

מיכאל ביטון: מזל שלא היית רכזת תחבורה בוועדת הכלכלה

מיכאל ביטון:  בהצלחה

ספיר איפרגן: תודה

ספיר איפרגן:  עמיתי שי מהחשכ"ל יתייחס ואני אשלים

שי ששתיאל: אני רכז תשתיות מהחשכ"ל

שי ששתיאל:  אני אתייחס לצורך, בסדר? אנחנו מדברים על ביקוש צפוי של 40 מיליון נוסעים בשנה בין 2030 ל-2036, והוא צפוי לעלות אפילו ל-60 עד 74 מיליון עד 2050

שי ששתיאל:  זה אומר שיש צורך מאוד-מאוד גדול אפילו לא בשדה תעופה אחד, יתכן שאפילו בשניים

שי ששתיאל:       מבחינת משרד האוצר, אנחנו היינו שותפים בוועדת עילם שעכשיו דיברו עליה, ועמדתנו כרגע היא לקדם שני שדות, גם בצפון וגם בדרום

שי ששתיאל:  את התכניות הסטטוטוריות שיהיו, הן לא תלויות האחת בשנייה בגלל הצורך

שי ששתיאל:  אנחנו לא רוצים למצוא את עצמנו בעוד כמה שנים - -     

מיכאל ביטון: אבל כשאתה אומר שני שדות, אתה יודע איזה או שזו אמירה כללית? שדות ספציפיים?     

שי ששתיאל: אחד ברמת-דוד ואחד במרחב הנגב

אלמוג כהן: מה קודם? חבר'ה, מספיק עם הסחבת הזאת

אלמוג כהן:  מה אתם רוצים לקדם ראשון? שאלה פשוטה

שי ששתיאל: אני עונה, אני מנסה לענות

מיכאל ביטון: אתה שומע, אלמוג, הוא רוצה לדחוף קדימה

מיכאל ביטון:  הוא אומר שמדינת ישראל תיכנס לפקק

אלמוג כהן: אבל את מי ראשון? דיון טעון מאוד

אלמוג כהן:  הרבה שנים של סחבת

אלמוג כהן:  מי ראשון?     

שי ששתיאל: מבחינתנו, אנחנו לא עובדים בטור, אנחנו עובדים במקביל

שי ששתיאל:  לקדם תכניות סטטוטוריות, אפשר לעשות את זה במקביל - -     

מיכאל ביטון: רגע, עצור

מיכאל ביטון:  חבר'ה, לא יהיה פה שוק, בוועדה שלי אין שוק ואני אתחיל להוציא אנשים

מיכאל ביטון:  תהיה פה דממה

מיכאל ביטון:  מי שמדבר הוא היחיד שמדבר

מיכאל ביטון:  אדוני, תמשיך

שי ששתיאל: לאור הביקושים הצפויים, אנחנו מבינים ששדה אחד כנראה לא יספיק, והמשמעויות של הדבר הזה הן שנתב"ג לא יוכל לקלוט יותר טיסות וזה יתורגם לעלויות במחירי כרטיסי הטיסה ואנחנו שם, אנחנו רואים את זה כול קיץ, אנחנו רואים את התורים שנתב"ג לא עומד בביקושים

מיכאל ביטון: הבנתי

מיכאל ביטון:  האם כשניתחתם כלכלית את האופציה של הצפון, של רמת-דוד, האם מבחינה כלכלית אתם שלמים איתה? האם ניתחתם גם כלכלית את האופציה של נבטים?     

שי ששתיאל: ניתחנו כלכלית את כול עשרת האתרים שדיברנו עליהם, את כולם, ואמר פה עופר ממשרד התחבורה שיש פה עניין של מדיניות, לאיזה פרמטר נותנים את המשקולת הגבוהה ביותר

מיכאל ביטון: זה אני מבין אבל תענה לי על השאלה, האם מבחינה כלכלית אופציית נבטים היא בסדר מבחינתכם? כלכלית, עזוב ביטחונית

שי ששתיאל: כלכלית היא פחות טובה

מיכאל ביטון: למה?      

שי ששתיאל: ממספר סיבות – קודם כל, יש את הביקושים מצד תושבי הדרום

שי ששתיאל:  אגן ההתלהבות שם הוא יותר נמוך מאשר בצפון אבל אני לא רוצה שנגיע למצב שאנחנו באים ואומרים שזה יותר טוב על-פני השני כי מבחינתנו, אנחנו רוצים לקדם את שניהם

מיכאל ביטון: אתה אבל אמון על המלצה מקצועית כלכלית

מיכאל ביטון:  מחד, אתה מסביר שלקידום המדינה צריכים עוד שני שדות ומהר

מיכאל ביטון:  מאידך, מבחינת ניתוח אלטרנטיבות – האם האופציה של נבטים היא אפשרית וסבירה ויכולה לתמוך בחשיבה הכלכלית שאתה מציג?     

שי ששתיאל: אם אנחנו מסתכלים רק מבחינה כלכלית אז כמובן שרמת-דוד עדיפה

שי ששתיאל:  נבטים, יש לה - -     

מיכאל ביטון: אבל דיברת על שניים

מיכאל ביטון:  מה זה "עדיפה"?     

שי ששתיאל: כי אנחנו מסתכלים על מספר פרמטרים, אני לא מסתכל על זה רק ברמה - -     

מיכאל ביטון: אבל לא אמרת שזה או רמת-דוד או נבטים

מיכאל ביטון:  אמרת שאתה רוצה שניים להקים, אז למה לדבר על עדיפות אם אתה רוצה שניים?     

שי ששתיאל: אני רוצה שניים

שי ששתיאל:  מבחינת נבטים – שאלת אותי מבחינת הפן הכלכלי

שי ששתיאל:  מבחינת נבטים, תהיה התארכות של עדו 20 דקות טיסה עד לנחיתה בנבטים, זה לשני הכיוונים

שי ששתיאל:  זה עוד 40 דקות טיסה שאנחנו מעמיסים על חברות תעופה שיצטרכו לשלם על זה כמובן את כול ההוצאות הנדרשות, וזה הופך את השדה - - 

מיכאל ביטון: חשבתי שאתה מדבר על כלכליות – אתה לא מדברת על עלות ההקמה וההפעלה והפיתוח אלא עלויות למי שישתמש בשדה הזה

שי ששתיאל: יש מספר פרמטרים – אחד מהם זה גם המשתמשים, חברות התעופה שיצטרכו לטוס, הם יסתכלו, הם יגידו שיש להם את נתב"ג, יש להם את נבטים, הם יעדיפו לטוס מנתב"ג כי הטיסה יותר קצרה

מיכאל ביטון: אבל אם העמלות יהיו זולות יותר שם? אם אתה רוצה לנחות ב-JFK או בניו-ארק, יש עלויות זולות יותר

שי ששתיאל: גם כי יש ביקושים מאוד גדולים בשדות שאתה הזכרת, ואם יהיה ביקוש גדול באזור של נבטים זה יגרום להם לטוס לשם, וזה שני פרמטרים שמדברים אחד עם השני

מיכאל ביטון: תודה

אלמוג כהן: יש לכם היתכנות כלכלית לשני שדות תעופה?      

שי ששתיאל: יש צורך - -     

מיכאל ביטון: הוא אמר שכן

אלמוג כהן: את הצורך אנחנו נקבע

אלמוג כהן:  היתכנות כלכלית יש?     

מיכאל ביטון: כן, הוא אמר שכן, אלמוג

אלמוג כהן: לא שמעתי

מיכאל ביטון: אז תקשיב

אלמוג כהן: לא, הוא לא אמר שכן

אלמוג כהן:  תגיד שכן

שי ששתיאל: אני אומר שמשרד האוצר רוצה לקדם את שני השדות האלה –     

מיכאל ביטון: אם משרד האוצר רוצה, אז יש

אלמוג כהן: הוא הולך בין הטיפות?     

מיכאל ביטון: חכה, לא, אנחנו נגיע לטיפה

שי ששתיאל: אם זה מה שיענה לך על השאלה אז התשובה היא כן

מיכאל ביטון: התשובה היא כן

מיכאל ביטון:  תודה

מיכאל ביטון:  איפרגן, בבקשה

בועז טופורובסקי: שנייה, שנייה - -     

מיכאל ביטון: חכה, רק הגעת

מיכאל ביטון:  הוא כבר בקריאה שנייה

מיכאל ביטון:  חכה

מיכאל ביטון:  איפרגן, בבקשה

ספיר איפרגן: כבוד היושב-ראש, אני אוסיף עוד נתון שטרם נאמר פה באופן מספיק ברור, שנכון להיום, נתב"ג בתצורתו הנוכחית, יכול לקלוט עד 30 מיליון נוסעים בשנה

ספיר איפרגן:  שי דיבר פה על ביקושים שהם לא מאוד רחוקים כי הקמת שדה לוקחת לכול הפחות עשור, שיגיעו ל-60,70 מיליון נוסעים בשנה, וזה ממש מעבר לפינה במונחי זמן ההקמה של השדות

ספיר איפרגן:      צריך כן לדבר על היכולת: נכון לעכשיו, בגלל המגבלות הביטחוניות שמוטלות על המרחב האווירי על-ידי חיל האוויר, שחלופת נבטים בהגדרה לא תספיק לבדה בגלל שהיא תוכל בהתאם להערכות המומחים – יוכלו לנחות בו בערך בין 10 ל-13 מיליון נוסעים לשנה, זה בכול מקרה לא מספיק

אלמוג כהן: מדובר ב"פייק ניוז" טהור

אלמוג כהן:  אין שום מניעה לפתוח את הקווים האוויריים מעל - - -     

מיכאל ביטון: אלמוג, אלמוג, זה לא יהיה ככה, זה לא יעבוד ככה

מיכאל ביטון:  אתה לא תגיב לכול אחד, אתה תתאפק

מיכאל ביטון:  תביאו לו דף ועט לכתוב מה שהוא רוצה

מיכאל ביטון:  זה לא יהיה ככה

אלמוג כהן: שנייה, באמת

מיכאל ביטון: איפרגן, סיימת את הדברים שלך?     

ספיר איפרגן: לא, אני אשלים: ולכן, חלופה בנבטים לבדה לא תוכל לקלוט את כול הביקושים

ספיר איפרגן:  לכן אנחנו אומרים שיש מקום לקדם, יש צורך ודחיפות לקדם שני שדות תעופה במקביל

ספיר איפרגן:      אני אתייחס לעוד חלופה שקיימת בדרום, שקיבלה תיעדוף יותר גבוה בדוח עילם וזו חלופת צקלג, שאגב, בהיקף הנוסעים היא דומה

ספיר איפרגן:  זה פלוס-מינוס בין 10 ל-13 מיליון נוסעים בשתי החלופות, ושוב לומר ולהדגיש שאנחנו רואים חשיבות לשדה בדרום - -     

אלמוג כהן: צקלג יותר קרוב לחצרים?     

ספיר איפרגן: האמת שאני מבאר-שבע, אני מרגישה עכשיו לא בנוח עם השאלה

ספיר איפרגן:  אני חושבת שזה דומה

מיכאל ביטון: את לא חייבת לענות על מה שאת לא יודעת

אלמוג כהן: זה יותר קרוב משמעותית

ספיר איפרגן: אגב, לא אמרתי שמשרד הביטחון תומך בצקלג

מיכאל ביטון: הבנו את זה אבל הוא מהחשב הכללי

מיכאל ביטון:  אז עמדת משרד האוצר והחשב הכללי היא שיש דחיפות בהקמת שדות תעופה משלימים לנתב"ג ואפילו הקמה של שניים במקביל

מיכאל ביטון:  יש בזה צורך כלכלי והתכנות כלכלית, אפשר לסכם את זה כך?     

ספיר איפרגן: בהחלט

מיכאל ביטון: תודה רבה

מיכאל ביטון:  עכשיו חברי הכנסת – אלמוג, תורך

אלמוג כהן: ברשותכם, אני מתנצל שאני כזה תוקפן, אני באמת מעריך את כולכם, אתם באמת אנשים מקסימים שעושים את עבודתם נאמנה, בדרך כלל אני רגוע אבל הנושא הזה של נבטים, אנחנו כבר שנים רבות מושכים את זה

אלמוג כהן:  שנים רבות מדינת ישראל מחליטה שלא להחליט ומרגיש לי כאילו כול מי שהגיע לכאן היום, אמרו לו לפני שאתה נכנס לחדר: תחליט גם היום שלא להחליט

אלמוג כהן:      אז חבר'ה, האמת ברורה, לא תצליחו להסתיר אותה

אלמוג כהן:  פרמטר אחרי פרמטר, פרדיגמה אחרי פרדיגמה שברנו ונשבור

אלמוג כהן:  אין מקום אחר נכון יותר למדינת ישראל מלבד נבטים

אלמוג כהן:  ומה שאתם רואים כלכלית או ביטחונית, אנחנו רואים אסטרטגית ל-20 שנים קדימה

אלמוג כהן:  ל-20 שנים, וככה צריך לחשוב

אלמוג כהן:  מדינת ישראל לא יודעת לתכנן את עצמה ל-20 שנים קדימה, במקסימום זה חומש, שנמאס לשמוע את המילה הזאת כבר

אלמוג כהן:  הגיע הזמן שכול משרדי הממשלה יאספו את עצמם ויסבירו למה זה חייב להיות בנבטים, כי השדה הזה מוכן

אלמוג כהן:  יש שם את המסלול הכי ארוך במזרח התיכון

אלמוג כהן:  יש שם מגדל פיקוח ואין שום מניעה ביטחונית, זה "פייק ניוז", כי לפני זה אמרתם שיש בעיה עם המתקן האסטרטגי ליד, עם הקריה למחקר גרעיני – "פייק ניוז", ממש שטות מוחלטת

אלמוג כהן:  רצון של אנשים כאלה ואחרים שלא לצאת מאזור הנוחות שלהם, ואני פה כדי לומר לכם ש"by hook or by crook" כולם יצאו מאזור הנוחות שלהם והשדה הבא יהיה בנבטים, לא יעזור בית דין

אלמוג כהן:  וכול מי שתדרכו אותו לפני – תביאו תשובות אמיתיות וכנות כי האדון שאמר שיש בעיה ביטחונית או את, הגברת, מעל נבטים, זה "פייק ניוז", אין דבר כזה

אלמוג כהן:  זה נתיב אווירי, זה לא כביש, לא צריך לסלול שם אז מדובר בשטות מוחלטת

אלמוג כהן:      צקלג קרוב יותר לחצרים, שם עושים את אימוני הטיסה פרחי הטייס

אלמוג כהן:  על מה אתם מדברים?     

מיכאל ביטון: אלמוג, אנחנו אוהבים את הלהט של הדברים שלך רק את העצבים תוציא על שרים בממשלה

אלמוג כהן: אדוני היושב-ראש, ברשותך, אני אוהב את כולם ומעריך את כולם אבל הגיע הזמן שתבינו שזה שנים של סחבת, מי כמוך יודע

אלמוג כהן:  הגיע הזמן שמדינת ישראל תחליט להציל פה את הנגב דמוגרפית וגיאוגרפית

אלמוג כהן:  תודה רבה

מיכאל ביטון: לא, הדברים שלך טובים וברורים אבל - -     

אלמוג כהן: השדה הבא יהיה בנבטים, הנה, אני אומר לך

מיכאל ביטון: מעולה, אבל אנשי המקצוע פה הם אנשי מקצוע טובים - -     

אלמוג כהן: ברור, אין שאלה

מיכאל ביטון: - - והם רוצים, הם מחכים להכרעה של שרים

אלמוג כהן: אבל כשמשרד הביטחון אומר "אני לא המלצתי" והם מחליטים שלא להחליט - -     

מיכאל ביטון: תדאג שהשרים בממשלה יחליטו

אלמוג כהן: תאמין לי שאני דואג לזה ואם יהיה פיצוץ – יהיה פיצוץ על זה, על נבטים

אלמוג כהן:  תזכור מה אני אומר לך, שיהיה רשום בפרוטוקול

מיכאל ביטון: רשמנו לפנינו

מיכאל ביטון:  בועז טופורובסקי, בבקשה

בועז טופורובסקי: לפני שאני אגיד מה שאני רוצה, שדה תעופה בים, מה איתו?     

עופר אליישר: אנחנו, משרד התחבורה, בחנו את הנושא הזה עם חברה הולנדית ועוד שתי חברות פה, בארץ

עופר אליישר:  בחנו את כול הפרמטרים וכרגע, בטכנולוגיות הקיימות, עם כול הבעיות שיש ועם עלויות מאוד-מאוד כבדות ובעיות הנדסיות והשגת חול מהים וכולי, בטכנולוגיות הקיימות היום לא רואים יותר מדי היתכנות בטכנולוגיות הקיימות

עופר אליישר:  אולי אם יפתחו טכנולוגיות בעוד 20 שנה או משהו כזה, אז אולי זה יהיה כדאי יותר

בועז טופורובסקי: הוועדה שאז בדקה את זה, זה היה לא מזמן – האם אמרת 20 שנה?     

עופר אליישר: לא ועדה

עופר אליישר:  אנחנו בדקנו, משרד התחבורה

בועז טופורובסקי: קבוצה

בועז טופורובסקי:  זה היה גם עם משרד ראש הממשלה אני חושב

עופר אליישר: במשרד ראש הממשלה בדקו איים מלאכותיים לכול מיני שימושים

עידו אליה: אנחנו בדקנו שדה, כן, המועצה הלאומית לכלכלה, ומה שעופר אמר מגובה גם בזה

בועז טופורובסקי: בבדיקה אמרתם, אני זוכר משהו כי הייתי בכמה ישיבות, אמרתם שהטכנולוגיה תבשיל עוד בערך עשור ועכשיו אתם אומרים עוד 20 שנה

בועז טופורובסקי:  אין שדה תעופה, ובטח לא אי מלאכותי, שהוקם במשך חמש עד שבע שנים

בועז טופורובסקי:  אם יחליטו עליו עכשיו, זה לא יוקם בעשור הקרוב

בועז טופורובסקי:  הייתי במספר בדיקות יחד עם הפקולטה למדעי הים בחיפה והסבירו לנו עד כמה המדף נמוך ועד כמה יש חברות ועד כמה ביפן עשו באזורים יותר קשים ועד כמה זה אפשרי לעשות במדינת ישראל עם המדף הנמוך

בועז טופורובסקי:  אני חושב שאמירה שהטכנולוגיה תבשיל בעוד 10 שנים זה אומר שאם מקבלים עכשיו החלטה, יהיו מספיק קבוצות בין לאומיות שיגישו מכרז ויתמודדו על איים בים, גם על שדה התעופה הזה

בועז טופורובסקי:      עכשיו, לגבי שדה התעופה בדרום – אנחנו עשינו בדיקה וזה לא הגיוני

בועז טופורובסקי:  לא יכול להיות שיש מכשולים מאוד גדולים בצפון, כשיש התנגדות רבה של ראשי הרשויות באזור איפה שמקימים את השדה, והנה, אנחנו מגיעים לדרום שהוא שטח לא כל-כך מנוצל בלשון המעטה ויש שדה מוכן שאפשר להסב אותו, העלויות יותר נמוכות

בועז טופורובסקי:  הטענות של חיל האוויר – אני הייתי בחיל האוויר והטענות הן ברורות ומובנות אבל אפשר לפתור אותן במסדרון אווירי, שידוע ומוגן ויש עליו עלויות ברורות והכול

בועז טופורובסקי:       אני חושב שהדבר הכי נורא זה שאנחנו לא מקבלים החלטות, ואז עוברות עוד שנים, ובעוד חמש שנים יגידו שיש כבר 50 מיליון נוסעים והשדה לא יכול לסבול את זה ובואו נקבל החלטה ואז נעשה עוד דיונים

בועז טופורובסקי:  אני באתי עכשיו מוועדת הכלכלה לא בנושא תחבורה אלא על נושא אחר, וזה בדיוק אותו דיון מלפני 10 שנים ודברים לא מתקדמים

בועז טופורובסקי:       לכן, אני חושב שחייבת להתקבל החלטה

בועז טופורובסקי:  אם נדבר על הקמת שני שדות, אז בואו נתחיל להקים את השדה שעליו אף אחד לא מתווכח, וזה השדה בדרום ואפשר להמשיך את הוויכוחים על השדה בצפון

בועז טופורובסקי:  אני גם עדיין טוען, למרות הבדיקה, אני יודע שאתם אנשים מקצועיים והכול אבל אני טוען שאם מדינת ישראל תעשה מכרז על הקמת איים מלאכותיים ועל אחד מהם יהיה שדה תעופה, אתם תראו שיהיו המון קבוצות בין-לאומיות  לכן, אני חושב שחייבת להתקבל החלטה לגבי שני שדות, אז בואו תחיל להקים את השדה שעליו אף אחד לא מתווכח, שזה השדה בדרום ואפשר להמשיך את הוויכוחים על השדה בצפון

בועז טופורובסקי:      אני עדיין טוען, למרות הבדיקה, אני יודע שאתם מקצועיים והכול אבל אני טוען שאם מדינת ישראל תעשה מכרז על הקמת איים מלכותיים ועל אחד מהם יהיה שדה תעופה, אתה תראו שיהיו המון קבוצות בינלאומיות שיבואו, יממנו את זה ויתמודדו במכרז ויתמודדו עם הקשיים והכשלים אבל כול זה לא מונע קבלת החלטה על המקום שבו חוץ מחיל האוויר בתוך צבא ההגנה לישראל – כולם תמימי דעים שאפשר להקים וצריך להקים שם שדה תעופה

מיכאל ביטון: תודה, בועז

מיכאל ביטון:  ניסן, יושב-ראש מועצת הנגב, ראש העיר ערד, בבקשה

ניסן בן חמו: שלום לכולם

ניסן בן חמו:  מיכאל, תודה רבה על הוועדה ושאפו לחברי הכנסת אלמוג ובועז על הנחישות

ניסן בן חמו:  תראו, אנחנו חיים באזור הזה ובסוף, אני מכהן כבר כשמונה שנים כראש עיריית ערד ויש לי פה עמיתים שאנחנו חוצבים בסלע

ניסן בן חמו:  נולדתי, גדלתי בערד וכנראה שגם שם אני אמות, והמקום הזה הוא בדם שלנו

ניסן בן חמו:       עכשיו, אנחנו יכולים להחליט עשרות החלטות ממשלה אבל אנחנו, במועצת הנגב, מה שמיכאל התחיל, הוא דיבר על מיצוי החלטות ממשלה בדרום הארץ

ניסן בן חמו:  על סדר גודל של 40 החלטות ממשלה אנחנו עומדים ב-30% מיצוי

ניסן בן חמו:  למה? כי זה החלטות שלא משנות מציאות של אזור, וצריך להתחיל להפנים את זה

ניסן בן חמו:  אז ממשלות באות וממשלות הולכות, התושבים נשארים באזור ואין מענה

ניסן בן חמו:      אם רוצים שינוי אסטרטגי, צריך משהו עצום, גדול, כביר, משהו כמו הקמת מדינת ישראל, שגם אז אף אחד לא חשב שזה יכול לקום

ניסן בן חמו:  כן, זה קשה

ניסן בן חמו:  כן, זה עולה

ניסן בן חמו:  כן, זה מאתגר אבל מישהו צריך לקום בבוקר, ראש הממשלה צריך לקום בבוקר ולהגיד: רבותי, השדה יהיה כאן

ניסן בן חמו:  צאו לעבוד ותביאו פתרונות

ניסן בן חמו:  זה הדבר

ניסן בן חמו:  אנחנו יכולים ללכת סחור-סחור, שמענו מומחים והיינו בוועדות והיו נציגים ושלחו נציגים ואף אחד לא אישר אבל גם אף אחד לא יכול לקבל שום החלטה וסליחה על הביטוי, אנחנו מבזבזים את הזמן האחד של השני

ניסן בן חמו:       אני שמח מאוד שמיכאל העלה את זה לסדר היום אבל כמו שזה עלה, לצערי הרב אם זו לא תהיה החלטה אסטרטגית, לא יקרה כלום ודי

ניסן בן חמו:  אז הממשלה הקודמת החליטה לבטל את 2050 אז הממשלה אחריה מחזירה ואחרי זה משנים, וכמה זמן מבזבזים על תכנון וכמה מיליונים מבזבזים על תכנון? כן, היום מתוכננים שני שדות – האחד בצפון והאחר בדרום תכנון סטטוטורי

ניסן בן חמו:  האחד מתקדם מהר יותר, האחד מתקדם פחות מהר, הכול שאלה של אינטרסים אבל די, חזרנו לצקלג, חזרנו לחלופות אחרות וזה לא יקרה

ניסן בן חמו:  ובסוף, משרד הביטחון, כמו שהוא התמודד עם אילוצים אחרים, פינוי שדה דב, פינוי כזה, פינוי אחר, צמצום תל-נוף – אפשר להתמודד

ניסן בן חמו:  קשה, הכול קשה, אין משהו קל במדינת ישראל רק צריך להחליט

ניסן בן חמו:       תסתכלו מה קורה פה – יושב פה מוטי ששון, ראש עיריית חולון וראש העין – הם לא ישנים בלילה, הם צריכים פתרון היום, לא אתמול

ניסן בן חמו:  ראשון – הם לא ישנים בלילה, הם צריכים פתרון היום ולא בעוד 10 שנים

בועז טופורובסקי: ראשון זה רעש אחד גדול

ניסן בן חמו: הם לא ישנים בלילה, הם צריכים פתרון היום, לא בעוד 10 שנים

ניסן בן חמו:  יש פה את רשויות הצפון – הולכים להרוג את אסם התבואה של מדינת ישראל וכבר דיברנו ושפכנו על זה מילים, וכול הטירוף של להרוג את עמק יזרעאל

ניסן בן חמו:  ויש אותנו בדרום – קונצנזוס כמעט מוחלט בשלטון המקומי, שלצערי הרב, אנחנו לא תמיד מסכימים על הכול אבל אם יש משהו שאנחנו מסכימים עליו אז הממשלה באה ואומרת לנו: לא, לא מספיק טוב, לא יהיה

ניסן בן חמו:  אז רבותי, אנחנו יכולים לשפוך עוד הרבה מילים וסחרחורות ותכניות, והכול אפשרי וצריך לקבל את ההחלטה מהר כי כמו שנאמר פה, כשיתחיל לטוס המטוס הראשון אז זה יהיה במקרה הטוב בעוד עשור, אז כדאי שנתחיל לעבוד

מיכאל ביטון: תודה, ניסן

בועז טופורובסקי: עכשיו יש שם רק חול

אלמוג כהן: כול הישוב ערוער ליד יועסק ותהיה לו פרנסה ולא יתעסקו בפשיעה

אלמוג כהן:  יש לזה משמעויות אסטרטגיות

אלמוג כהן:  ברשותך, רק שאלה - -     

מיכאל ביטון: לא

מיכאל ביטון:  לא

מיכאל ביטון:  לא, אתה לא תשאל את זה

אלמוג כהן: האם יש אישור לזה?     

מיכאל ביטון: לא, אני לא יכול ככה, אלמוג

אלמוג כהן: למה, מה?     

מיכאל ביטון: כי אתה בדיון

מיכאל ביטון:  תן לנו לנהל דיון

מיכאל ביטון:  תפריע קצת, לא המון

אלמוג כהן: אני עוד לא התחממתי

מיכאל ביטון: אז יאללה, תתחמם

מיכאל ביטון:  אנחנו פה לאותה מטרה אז תנו לנו לאפשר לכולם

מיכאל ביטון:      אני רוצה לשמוע ככה: את איציק חולבסקי, ראש מועצה אזורית מגידו

מיכאל ביטון:  אני מניח שאתה מהמתנגדים לשדה ברמת-דוד

מיכאל ביטון:  אחרי זה נשמע שני ארגונים של חברה אזרחית – את לימור מהצפון ואת רזניק מהדרום, ואחרי זה, אם יש נציג של ראשי רשויות מאותן 25 שבעד אופציית רמת-דוד, גם קולם יישמע כאן

עידו גרינבלום: הם לא בעד אופציית רמת-דוד, הם מבקשים שדה תעופה בצפון ואני אתייחס לזה גם בדברים שלי

עידו גרינבלום:  הם בעד פתרון בצפון

מיכאל ביטון: בסדר, אז אתה תייצג גם אותם

עידו גרינבלום: אני אייצג גם אותם

מיכאל ביטון: אז אתה תהיה הבא בתור

אלי דיין: מיכאל, אנחנו נרשמנו מזמן

מיכאל ביטון: אתם הוותיקים

מיכאל ביטון:  כשאתם פה אנחנו מורידים את הכובע, שני ראשי הרשויות אבל אני אתן למרכז, אנחנו מקפחים אתכם

מיכאל ביטון:  זו הוועדה לנגב והגליל אז זה קיפוח של המרכז

מיכאל ביטון:  רוצים פעם אחת שהמרכז יהיה בקיפוח, ואז אני אתן לוותיקים, בסדר? עוד קצת, אנחנו פה, יש לנו זמן

מיכאל ביטון:      בבקשה לדבר בקצרה

מיכאל ביטון:  איציק חולבסקי, ראש מועצה אזורית מגידו

איציק שמולי: צוהריים טובים לכולם, ותודה לחבר הכנסת מיכאל ביטון, יושב-ראש הוועדה, על כינוס הוועדה בנושא כל-כך חשוב

איציק שמולי:  אני אגיד ככה: נאמר פה שהשדה הוא ל-20 שנה, שההחלטה ל-20 שנה

איציק שמולי:  לא, זו החלטה ל-100 שנה

איציק שמולי:  נמל התעופה בן-גוריון הוקם ב-1937, עוד מעט 100 שנה

איציק שמולי:  שדה תעופה זה החלטה ל-100 שנים וצריך להסתכל קדימה 50 עד 100 שנים ולראות איפה מדינת ישראל, איך היא פרוסה? אם צפון הנגב לא יהיה מלא באוכלוסייה – לא יודע, נקים איים להתיישבות בים? זה לא הגיוני

איציק שמולי:  לא נזרוק את עצמנו לים בשביל זה ולכן, דמוגרפית, אסטרטגית, לאומית, חזון בן-גוריון, כול מה שאתם רוצים, הגיונית, כלכלית, סביבתית – רק בצפון הנגב, רק בנבטים זה המקום לשדה תעופה

איציק שמולי:  לא להרוס את עמק יזרעאל, לא להכניס עוד שדה כזה ענק בלב עמק שהוא ערש ההתיישבות והחקלאות במדינת ישראל

איציק שמולי:  יש פתרון מצוין בצפון לשדה תעופה בחיפה

איציק שמולי:  זה שדה תעופה שצריך להיות לחמישה מיליון, הוא מוכן, צריך רק להאריך קצת את המסלול

איציק שמולי:  הייתי שם לפני שבוע בישיבה יחד עם עידו וראשי רשויות אחרים, זה יכול לתת פתרון והשדה מוכן, רק צריך להגדיל אותו והוא יכול לתפקד מיד

איציק שמולי:      בנוסף לזה, הפתרון הוא נבטים, עם רכבת מהירה שמביאה את האנשים

איציק שמולי:  אי אפשר לחשוב במונחים שנוסעים שעות לנגב

איציק שמולי:  רכבת מהירה של 300,400 קמ"ש שמביאה אנשים בחצי שעה, בשעה, מכול מקום במדינת ישראל לצפון הנגב

איציק שמולי:       זה הפתרון, ואני מסכים שאנחנו מסתובבים סביב עצמנו וזו הכרעה אסטרטגית של ראש ממשלה ושר ביטחון שצריכים להגיב – זה שם, וחיל האוויר יתיישר

איציק שמולי:  אני שומע את אנשי חיל האוויר בעבר ובהווה, והם מדברים אחרת

איציק שמולי:  מי שבעבר – הוא כבר מסכים שזה אפשרי

איציק שמולי:  מי שבהווה – מיישר קו אבל בין המילים אני שומע שכשיחליטו – אנחנו נסתדר

איציק שמולי:  יהיה קשה, יהיה מאתגר אבל נסתדר

מיכאל ביטון: תודה

איציק שמולי: רגע, חיל האוויר אמור לעמוד באתגרים הרבה יותר כבדים מהקמת השדה בנגב

איציק שמולי:  יש לו אתגרים יותר כבדים ואני סומך עליו שיעמוד בכול האתגרים

איציק שמולי:  תודה

מיכאל ביטון: תודה רבה איציק

מיכאל ביטון:  עידו גרינבלום, ראש מועצת קרית טבעון

עידו גרינבלום: ברשותך, יש פה שני ראשי רשויות וותיקים ממני - -     

מיכאל ביטון: אל תדאג, הם לא נעלבים, הם חברים שלי

מיכאל ביטון:  אנחנו פה עד 16:00

עידו גרינבלום: מוטי ששון פה, אבינו ומורנו

מיכאל ביטון: הם ידברו

מיכאל ביטון:  תאמין לי, מוטי לא קופץ בראש

מיכאל ביטון:  הוא מקשיב, הוא מהדור שמקשיבים

עידו גרינבלום: אוקי, אז אני אגיד מה הפוזיציה שלי: כשנכנסתי לתפקיד הייתי חבר המועצה הארצית לתכנון ובנייה והייתי נציג בגוף שנקרא "ועדת אורחים", שהגוף הזה הוא גוף בת של המועצה הארצית לתכנון ובנייה יחד עם נציגים שיושבים כאן, אילנה היקרה שיושבת כאן ואחרים

עידו גרינבלום:  בעצם מטרתו של הגוף הייתה לקדם תהליך של תכנון של שני שדות: שדה אחד ברמת-דוד ושדה שני בנבטים

עידו גרינבלום:       אני אגיד שלאורך כול התהליך הזה, אנחנו היינו בתחושה מאוד-מאוד קשה, ואני אומר את זה פה כי שיתפתי את זה גם בגופים שישבתי, שיש התקדמות מאוד חלקה ברמת-דוד, כי ברמת-דוד משרדי הממשלה, רובם, והגורמים המקצועיים, מאוד-מאוד רצו שתהיה שם התקדמות, ובנבטים הרגשנו שיש גרירת רגליים

עידו גרינבלום:  אגב, לא בהכרח באשמת מינהל התכנון, שיושבים פה נציגים שלו אבל משרד הביטחון, בגלל שהוא מגלה התנגדות עקבית ועיקשת – היום העמדה שלו היא קצת אחרת על נבטים – היה מאוד קשה לקדם שם תהליך ומאוד קשה לקבל תשובות וסטטוס

עידו גרינבלום:  ואגב, אני אגיד ברקע הדברים, שאני חושב שחשוב שאתה תכיר את זה וגם אתה תכיר את זה ושכולם יכירו – אני אגיד שיש תסקיר השפעה על הסביבה, שבימים האלה צריך להיות מוגש, אולי הוא אפילו כבר מוכן

עידו גרינבלום:  אני אשמח לשמוע כאן מנציגי הממשלה – אני יודע שהתסקיר על רמת-דוד כבר הגיע, האם הגיע כבר תסקיר דומה על נבטים? כדי שנדע שיש לפחות איזו התקדמות בסטטוס דומה

עידו גרינבלום:      אז זה ברמת הסטטוס

עידו גרינבלום:  עכשיו אני אגיד, בסוף, שיש כאן שאלה – הערכתי הגדולה, כמו שאמרו כאן לפני, לכול הפקידות המקצועית שיושבת כאן

עידו גרינבלום:  אני חושב שבסוף יש כאן שאלה שהיא באמת שאלה ערכית, מנהיגותית ואידיאולוגית, ובתוכה קודם כל ברור לי שהשלטון המקומי הוא שחקן משמעותי אבל הוא לא שחקן יחיד

עידו גרינבלום:  זה שכול השלטון המקומי, כול הדרום רוצה בדרום ובצפון יש חילוקי דעות – ברור לי שזה לא יכול להיות השיקול היחיד שבגללו מדינת ישראל - - - בעולמנו אנחנו חיים

עידו גרינבלום:  יש משרדי ממשלה, יש תקציבים, תחבורה, שיקולים דמוגרפיים ועוד ועוד ועוד

עידו גרינבלום:  אז 1

עידו גרינבלום:  אני אומר שזה שיקול משמעותי

עידו גרינבלום:  2

עידו גרינבלום:  ברמת מדינת ישראל – יושבים כאן שני אנשי הדרום, יו"ר מועצת הנגב ושותפים נוספים

עידו גרינבלום:  אנחנו יודעים ששדה בדרום ייתן מענה לסוגיות נוספות שהמדינה מנסה לתת להם מענה

עידו גרינבלום:  כולנו מדברים על זה שמדינת ישראל צריכה להתפתח דרומה

עידו גרינבלום:  אנחנו מדברים על סוגיות של תעסוקה בדרום, על מנוע כלכלי ועוד ועוד ועוד, משילות ועוד

עידו גרינבלום:  אני לא איש הדרום, אני לא אייצג אתכם, אני כאן מייצג את עניין הצפון

עידו גרינבלום:      על זה, צריך גם להגיד ביושר, שיש ראשי מועצות גם בצפון שרוצים שדה תעופה בצפון

עידו גרינבלום:  הם רוצים שדה תעופה בצפון ואם הם היו יושבים פה הם היו אומרים לי: תשמע, אתה לא רוצה את כול המשילות והתעסוקה, אתה לא רוצה להביא את זה גם אלינו? למה אתה מדבר רק על הדרום, אתה לא רוצה להביא את זה גם אלינו? ולכן, מה שאנחנו מנסים לעשות וזה מורכב – אלמוג, תהיו איתי רגע כי אני חושב שזה הפתרון שאנחנו מנסים לשים אותו על השולחן, וזה פתרון מורכב: נמל תעופה משלים בנבטים

עידו גרינבלום:  שדה תעופה אזורי בחיפה

עידו גרינבלום:  ראשת העיר חיפה כינסה ראשי רשויות סביבה הנושא הזה, שייתן מענה של תיירות ושל פיתוח כלכלי, הוא לא יהיה משלים

עידו גרינבלום:  ייכנסו בו חמישה, שישה, שבעה מיליון נוסעים וזה אמור לתת מענה

עידו גרינבלום:  עכשיו, יש פה בעיות, אני מכיר, יושבים פה נציגים שמכירים – הבוקס בחיפה, יש נמל סיני, צריך להאריך קצת את המסלול, המנופים, האם יש זווית שמתוכה אפשר

עידו גרינבלום:  אני מניח שנציגי משרד התחבורה, מינהל התכנון ואני מניח שגם משרד האוצר מכירים את כול הבעיות האלה

עידו גרינבלום:  אני לא אגיד שזה בעיות לא ישימות, זה בעיות שהן ישימות ואפשר לפתור אותן בעניין של החלטה - -     

מיכאל ביטון: משפטי סיכום שלך בבקשה

עידו גרינבלום: משפטי סיכום: יש פתרון אחד לסודוקו הזה שיכול לתת מענה לרוב, לא לכול: נמל תעופה משלים בנבטים, שדה תעופה אזורי בחיפה

עידו גרינבלום:  פתרון למשילות, פתרון לתעסוקה, פתרון לתיירות, פתרון ל-90% מהסוגיות שעלו פה, לא ל-100, אין 100 בעולם

עידו גרינבלום:  90% זה הפתרון

עידו גרינבלום:  תודה רבה

מיכאל ביטון: חגי רזניק, מכון "ריפמן", בבקשה

חגי רזניק: תודה רבה, אדוני היושב-ראש

חגי רזניק:  אני באמת אשתדל לקצר

חגי רזניק:  מכון "ריפמן" קם על-ידי בדואים ויהודים לזכר שמוליק ריפמן ז"ל, ממנהיגי הנגב הבולטים

חגי רזניק:  הוא נועד לתת מחקר לצד זרוע יישומית לפיתוח חברתי-כלכלי של האוכלוסייה הבדואית בנגב והוא מורכב על-ידי בדואים ויהודים כאחד

חגי רזניק:  אנחנו יצרנו וחשפנו וייצגנו גם בפני ועדת עילם וגם בפני השרה הקודמת וגם העברנו לשרה הנוכחית מחקר של 60 עמודים, יחד עם חברת "אורבניקס", שמראה את היעילות שבהקמת שדה תעופה בינלאומי משלים בנבטים לחברה הבדואית

חגי רזניק:  אנחנו מדברים לא על אירוע שולי, אנחנו מדברים על אירוע של מעל 300,000 איש עוד 15 שנה, חצי מאוכלוסיית הנגב

חגי רזניק:  צריך להבין שההקמה הזאת תיתן מענה, כמו שאמר פה חבר הכנסת כהן, גם ברמת משרות – אנחנו מדברים על 30,000 משרות במעגל ראשון, שני ושלישי

חגי רזניק:  אנחנו מדברים פה על שינוי של העושר המוניציפלי

חגי רזניק:  לימד אותנו חבר הכנסת ביטון שעושר מוניציפלי הוא אחד ממחוללי הפערים המרכזיים במדינת ישראל ולכן הקמה של מגה-תשתית כזאת תהיה שינוי של העושר המוניציפלי

חגי רזניק:  וכשאנחנו מדברים על חקיקה נלווית – אנחנו ניתחנו מהלכים שהם מהלכים לאומיים של הבאת תשתית ממקומות אחרים ומה המשמעות שלה כשהיא נכנסת פנימה לאירוע – איזה אדוות ואיזה דבר זה יוצר

חגי רזניק:  אגב, באותו מקום אריק שרון, בואך - - -, תל מלחתה, להסדרת - - -, הקמת שדה התעופה נבטים

חגי רזניק:  האירוע הוא אירוע מיני-צבאי שיצר שינוי אבל פה אנחנו מדברים על מגה-אירוע שיכול ליצור שינוי משמעותי בנגב, ויפה שעה אחת קודם

חגי רזניק:      אני אופטימי

חגי רזניק:  אנחנו עמלים בימים האלה להכין טיוטה של הצעת מחליטים

חגי רזניק:  אני חושב שהשרים, בסופו של דבר הם שצריכים להכריע בדבר הזה

חגי רזניק:  אני חושב שבסך הכול, אני לא מדבר בשמו כמובן אבל בסך הכול ברור גם לממשלה הקודמת וגם לממשלה הנוכחית, אנחנו מכירים את השרים שמבינים את המשמעות של הדבר הזה, ואם יש קשיים בסוף צריך לצלוח אותם

חגי רזניק:  אני חושב שכולם צריכים לשאת עינינו לממשלה המכהנת כי הדבר הזה הוא דבר דרמטי, ומכון "ריפמן" יסייע בדבר הזה בכול מה שנדרש

חגי רזניק:       תודה על הזכות ועל הבמה, וכול מי שמתעניין במחקר יקבל את זה ויכול לשלוח מייל למכון "ריפמן"

מיכאל ביטון: תודה

מיכאל ביטון:  חגי גם היה דרמטי בהובלת הפשרה על גבולות והכנסות ביני לבין ריפמן ז"ל

מיכאל ביטון:  הוא עשה דבר טוב בגישור, ובאמת עשינו טוב ביחד

מיכאל ביטון:  תודה, חגי

מיכאל ביטון:      לימור רגב ואחריה ראשי הרשויות מהמרכז

מיכאל ביטון:  בבקשה

לימור רגב: תודה רבה

לימור רגב:  צוהריים טובים

לימור רגב:  תודה לך, יו"ר הוועדה

לימור רגב:  אני נציגת מטה מאבק התושבים בעמק

לימור רגב:  לפני כמעט 50 שנה החליטה ממשלת ישראל על הקמת שדה תעופה בינלאומי בנבטים

לימור רגב:  היא השקיעה בבניית מסלול סכומי עתק, הפקיעה שטחים, גידרה אותם, שמרה שטח לטרמינל ושאר שימושים

לימור רגב:  אפילו נתנו לו שם: שדה תעופה נגב

לימור רגב:  מטרת התכנית של המדינה דאז הייתה לחזק את הנגב במנוע צמיחה משמעותי, להבטיח כי לנגב תהיה הגירה חיובית תמידית

לימור רגב:  שנבטיח איזון דמוגרפי בין מרכז, דרום וצפון

לימור רגב:  ומאז, הררי דוחות וישיבות, בחלקם ידם של חיל האוויר ורת"א היו על העליונה, ובחלקם הגדול שורה ארוכה של ארגוני חברה, כלכלה, רשויות מקומיות, סביבה ואחרים

לימור רגב:      את התירוצים למה לא – כולם מכירים, ואת כול הסיבות למה כן – אנחנו מכירים טוב, אפילו יותר

לימור רגב:  שדה תעופה, נאמר כאן היטב, מייצר מציאות

לימור רגב:  זו החלטה של אלו המבקשים לראות רחוק ולשנות את הדמוגרפיה, האיזונים, המשילות, הכלכלה המקומית והתקווה של צעירים – לא פחות מכך

לימור רגב:  תירוצים וסיבות למה לא נבטים יש למכביר

לימור רגב:  תמיד יהיה הגנרל התורן שיגיד שזה יפגע בביטחון המדינה, תמיד יקום הפקיד ברת"א שיגיד שיש בעיה במסלולי הטיסה

לימור רגב:  כמו כול התירוצים בעבר שהופרכו זה אחר זה, כך נמצא עוד ועוד תירוצים למה לא

לימור רגב:  ולמה כן בנבטים? כי לכולם ברור שזו ההחלטה הנכונה

לימור רגב:  אני בטוחה שאפילו מפקדי חיל האוויר בסתר ליבם חושבים כך

לימור רגב:  אך מול מקבלי ההחלטות ניצבת ברירה פשוטה שבה לרוב אנחנו מפסידים – האם לריב? להתמודד? להכריח את אנשי הצבא לעשות מה שטוב למדינה או שוב פעם לכתוש תושבים, שטחים, בריאות והיגיון   כולי תקווה שמהוועדה הזאת יצא קול ברור וחד של מנהיגות שהחליטה לשנות

לימור רגב:  לצאת למאבק חסר פשרות על האמת, ההיגיון והצדק

לימור רגב:  כל-כך הרבה עיניים נושאות תקווה להחלטה היסטורית שתציל את עמק יזרעאל מכלייה ותביא לנגב שגשוג וצמיחה

לימור רגב:  תודה רבה

מיכאל ביטון: תודה לך לימור, גם על הדיוק וגם על התמצות

מיכאל ביטון:      ראשי רשויות מהמרכז – אלי דדון, ראש המועצה המקומית בית דגן

אלי דיין: אני אעשה זאת בקצרה: אני רק רוצה לומר שכבר ב-1984 ישבנו את אצל אליהו נאוי ז"ל, ראש העיר באר-שבע

אלי דיין:  ישב שם מוטק'ה ציפורי, שהיה סגן שר הביטחון, וכבר אז דובר על שדה משלים בנבטים, והוא נבנה בצורה הזאת ולצורך כך

אלי דיין:       אתמול אני במקרה בנסיעה שומע את דוקטור קליש, ראש העיר חיפה, ואני לא יודע את הנתונים התכנוניים של השדה בחיפה, אני כבר אומר אבל שמעתי ראש עיר, שהיא העיר השלישית הגדולה בארץ, שהיא אומרת: בבקשה, אפשר בתוך זמן קצר להכשיר בעוד 300 מטר הארכת מסלול, ולהכשיר אותו לחמישה, שישה מיליון נוסעים בשנה

אלי דיין:      אבל הבעיה היא, מיכאל היקר, שאנחנו במדינת פקדיסטן

אלי דיין:  הלוואי והשרים היו יושבים כאן עכשיו

אלי דיין:  שרי הביטחון היו צריכים להיות פה ושרת התחבורה הייתה צריכה להיות פה כדי להחליט מה עושים

אלי דיין:  אנחנו נמשיך לדבר, אני מכיר את זה, תאמין לי, עשרות בשנים

אלי דיין:  אנחנו ממשיכים במרכז לזעוק על הקשיים של הרעש, ובדרום ובצפון ממשיכים לא להתפתח - -     

יסמין פרידמן: להתחנן

יסמין פרידמן:  להתחנן

אלי דיין: - - כתוצאה מכך שיש אוזלת-יד כל-כך קשה עד כדי כמעט תאונה כמעט כול יום בשדה התעופה במרכז הארץ, שדה התעופה בן גוריון, והעינוי הקשה שעוברים הנוסעים בחיכיון שלהם בתורים של נתב"ג

אלי דיין:      מיכאל, מפה צריכה לצאת היום קריאה, ואני מקווה שהשרים - -     

מיכאל ביטון: ראינו בדיון הזה דיון דחוף לא סתם

מיכאל ביטון:  גרירת הרגלים זה דבר הכי קשה שיש

אלי דיין: נכון, נכון, בגלל זה עזבתי הכול, יש לי קבלת קהל בארבע ועזבתי הכול כי שמעתי שהשרה גם צריכה להיות כאן, ואני מקווה שהיא עוד תגיע

מיכאל ביטון: השרה לא תוכננה, היא אמרה לי בכנות אבל בסוף אנחנו נעשה מעקב, אל תדאג, אנחנו לא מרפים

מיכאל ביטון:  מה שאנחנו תופסים, עד הסוף אנחנו הולכים

אלי דיין: ברור ששדה אחד בארץ מרכזי ויחיד הוא בלתי אפשרי לכולם, למרכז וגם לדרום ולצפון

מיכאל ביטון: תודה רבי אלי

מיכאל ביטון:  תודה על כול פועלך, גם ברמה הלאומית, גם עם "מפעל הפיס" ובהרבה דברים טובים שעשית למען המדינה

מיכאל ביטון:      מוטי ששון, ראש העיר חולון, בבקשה

מוטי ששון: מה שהיה הוא שיהיה

מוטי ששון:  אין חדש תחת השמש לצערי הרב

מוטי ששון:  אני מחזיר את עצמי 30 שנה אחורה

מוטי ששון:  אלי דדון, אני לא אם השתתף איתי, הייתי במועצה הארצית לתכנון ובנייה ב-1197 ודני בדוח של ועדת סוארי בנושא הזה

מוטי ששון:  אימצו החלטה – נבטים

מוטי ששון:  קיבלו החלטה בממשלה

מוטי ששון:  גם המועצה הארצית לתכנון ובנייה קיבלה החלטה והעבירה לממשלה

מוטי ששון:  אז קיבלו החלטה - -     

מיכאל ביטון: באיזה שנה?     

מוטי ששון: 97

מיכאל ביטון: יש לכם את ההחלטה הזאת? כי אולי הוא מספר לכם משהו מעניין

מיכאל ביטון:  תחזור על זה שוב לפרוטוקול

מוטי ששון: ב-1997 יש החלטת ממשלה על נבטים

מיכאל ביטון: הוא מספר לכם משהו מעניין

מוטי ששון: בסדר, אז החליטו, אז מה? מה קרה? מישהו מתרגש מההחלטה? זה הכול דקלרטיבי

מוטי ששון:  אין לאף אחד אומץ להתמודד עם הסיפור של נבטים

מוטי ששון:  יום אחד הרמתי טלפון, הייתי בתנועת הנוער בטבעון ובקוגל בחולון, היה הרמטכ"ל אחר-כך, מפקד חיל האוויר דני חלוץ     

מיכאל ביטון: סליחה, זה הבן שלי, אתה יודע

מיכאל ביטון:  נכון הכלל שאנחנו צריכים לענות לילדים, זה חובה

מיכאל ביטון:  בוא תחליף אותי, אלמוג

מוטי ששון: לא, תשמע מה הוא אמר

מוטי ששון:  מה הוא אומר לי? מוטי, חבל על הזמן שלך

מוטי ששון:  באתי אליו ללשכה בקריה ואני אומר לו: דן, תגיד לי, כול הזמן שאני מתרוצץ וכולי, תסתכל לי בעיניים ותגיד לי את האמת: יש סיכוי? הוא אומר לי: מוטי, חבל על הזמן שלך

מוטי ששון:  בוא, תשתה ותאכל, ובזה נגמר הסיפור

מוטי ששון:  אין שום סיכוי, אף מפקד חיל אוויר לא יוותר

מוטי ששון:  אבל אין גם מי שיקבל את ההחלטה

מוטי ששון:  אתם מדברים על מפקדי חיל האוויר, הכול טוב ויפה אבל התושבים סובלים

מוטי ששון:  אין ראש ממשלה שיש לו אומץ לקבל החלטה ולהגיד שנבטים יהיה עכשיו שדה אזרחי

מוטי ששון:  אין אחד כזה

מוטי ששון:  חבר'ה, 30 שנה אני מחליף שרים וגם רמטכ"לים – אין סיכוי

ביטון, 15: ואנחנו משתעשעים ובינתיים חוטפים אותה כי בתכנית שאושרה ב-1997 דובר על 18 מיליון נוסעים

ביטון, 15:  זה מה שדובר

ביטון, 15:  זה מה שהחליטו

ביטון, 15:  ואנחנו אומרים את זה וכול הזמן אני אומר להם, אני יושב-ראש הפורום הזה ומכנס את הפורום אצלי, ואלי דדון הוא מהראשונים שבאו לישיבות ומהראשונים שהיה הולך איתי לישיבות אחרות

ביטון, 15:  בישיבה הראשונה, ב-1994, ביקשתי פגישה עם ראש הממשלה יצחק רבין ז"ל, ואמרתי לו שעל זה אני רוצה לדבר

ביטון, 15:  הוא הביא את שר הפנים, את שר התיירות, את שר התחבורה דאז ישראל קיסר, עוזי ברעם – הביא אותם לדיון

ביטון, 15:  הוא תפס עלי ועל החבר'ה שלנו קריזה ואמר לי: אני צריך מטבע חוץ

ביטון, 15:  מה אתם רוצים? שכולם ינחתו ברבת עמון? אני צריך כסף

ביטון, 15:  אמרתי לו: אדוני ראש הממשלה, רק משפט אחד אני רוצה להגיד, ראיתי שהוא עצבני: למה אני צריך לישון בשעה 2:30 בלילה? למה? תסביר לי

ביטון, 15:  אז הוא אמר לי: או, דיברת לעניין

ביטון, 15:  אז עכשיו כולכם תרדו ל-12:30

ביטון, 15:  אל-על ישמע את זה? היא טסה ב-01:30 וב-02:30 הטיסה לקנדה, ובשעה 05:00 כבר מניעים את המנועים

ביטון, 15:  וחבר'ה, זה חולון, ועד שהוא זז הוא כעבר בתוך חולון

ביטון, 15:  אני גר במרכז העיר, כול הזמן טסים מעלינו, בלי הכרה

ביטון, 15:  ועל מה אנחנו מדברים, חבר'ה? על טיסות המטען וטיסות הלילה? תעבירו את זה לדרום, יש החלטת ממשלה

ביטון, 15:      פגשתי יום אחד את סילבן שלום, היה שר בממשלה, היה אחראי על הפריפריה, אני לא יודע איזה תפקיד היה לו

ביטון, 15:  ואז הלכנו אליו, והוא אמר: אני מריץ את זה

ביטון, 15:  דני, הוא מריץ את זה, אתה שומע? היה לו גם איזה עוד רעיון משוגע שביום ראשון לא עובדים – הוא מריץ את שני הדברים, הוא התלהב, היה מבסוט

ביטון, 15:  הוא כינס ראשי ערים מהדרום וכולי

ביטון, 15:  מה יצא מזה? כלום

ביטון, 15:  יושבים ומברברים ואין מי שיקבל החלטה וידפוק על השולחן

ביטון, 15:  זה לא שרון, שרון היה דופק על השולחן ומקבל החלטה

ביטון, 15:  פה אין

ביטון, 15:  טוב, נדון, נקים וועדה, בשיטות מפא"י

ביטון, 15:  עוד ועדה ועוד ועדה אבל אין רצון לפתור את הבעיה, ואנחנו, מעמיסים עלינו יותר ויותר כשאתה מסתכל ואומר: אני לא מבין את הרציונל של ההחלטות שלהם

מיכאל ביטון: משפט סיכום

מוטי ששון: בצפון אתם רוצים לפתח? תפתחו אבל תשתפו את התושבים, תשתפו את ראשי הערים

מוטי ששון:  אתם רוצים לפתח בדרום? על הכיפק, בן-גוריון דיבר על פיתוח הנגב

מוטי ששון:  תעשו רכבת לנגב אבל תקבלו החלטה ותשימו כסף

מוטי ששון:  אז מדברים? מדברים אבל לא מתכוונים

מוטי ששון:  זו הבעיה

מוטי ששון:       אז אם אתה תצא מפה עם החלטה, אני מקווה ש

מיכאל ביטון: אנחנו נצא עם החלטה אבל אני אומר לך ששני השרים הרלוונטיים לנושא, ביטחון ותחבורה, לא נמצאים אבל הם מצהירים שהם מחליטים

מיכאל ביטון:  אני אומר שאם יש שם הסכמה למהלך משותף - -     

מוטי ששון: לא ילך, ראש הממשלה יוריד אותם

מיכאל ביטון: לא, בוא נראה

מוטי ששון: בחייך, זה משחק ילדים?     

מיכאל ביטון: שלום לראש העיר ראש העין

מיכאל ביטון:  בבקשה

שלום בן משה: אדוני היושב-ראש, משרד התחבורה הציג לנו בשנים האחרונות גידול משמעותי במספר הנוסעים שמגיע כבר ל-30,40 מיליון

קריאה: תחזית

שלום בן משה: עכשיו זה ברור לגמרי שהשדה הזה לא יכול להכיל את כולם

שלום בן משה:  כולם רואים מה קורה בחגים וכדומה, אף אחד לא מתייחס לתושבים במרכז, התושבים במרכז הרוסים לגמרי

שלום בן משה:  אני עומד בראש עיר שהיו בה 38,000 תושבים כשהתחלתי והיום יש בה כ-80,000 ועוד כמה שנים היא תהיה 100,000

שלום בן משה:  חיינו חיים מצוינים ששומעים את הציפורים ואת הצבועים והכול בסדר

שלום בן משה:  עכשיו שומעים רק מטוסים, רק מטוסים, ביום ובלילה, בשבת ובחגים ואין שום פתרון

שלום בן משה:      חייבים להקים, כמו שנאמר כאן וכמו שהובטח כאן, כמו שכול מדינה מתוקנת יודעת ומתייחסת לתושבים שלה

שלום בן משה:  לכן, בצפון אין מה לדבר על שדה תעופה בעמק יזרעאל, זה פשוט הרס העמק והחקלאות וכול מה שיש מסביב

שלום בן משה:  חיפה רוצה ואפשר לעשות בחיפה

שלום בן משה:  בדרום – נבטים – תפסיקו עם השם נבטים והנבטים האלו, זה צריך להיות "שדה תעופה נגב" ולא נבטים הנבטים מלפני אלפי שנים

שלום בן משה:  הוא הכי זול דרך אגב, הכי מהיר ויש לו את כול התשתיות שנמצאות שם ולא צריך לבנות תשתיות אלא צריך לקבל החלטה

שלום בן משה:  התרומה שלו לנגב, שנאמרה כאן, היא ברורה לחלוטין בכול קנה מידה, כלכלי ובינלאומי, וחייבים לקבל החלטות כאלה

שלום בן משה:       אדוני היושב-ראש, אתה היית ראש עיר ואתה היית סגן שר הביטחון ואתה מכיר את השיקולים של הביטחון

שלום בן משה:  בסוף יש אינטרסים מנוגדים וצריך להחליט

שלום בן משה:  אני משוכנע לחלוטין ששרת התחבורה לא תתנגד לנבטים, היא תומכת בזה - -     

אלמוג כהן: תומכת, תומכת

שלום בן משה: - - כלומר, העניין הוא ביטחון וראש ממשלה

שלום בן משה:  וברגע שיחליטו, חיל האוויר יודע להסתדר, יש לו שדה תעופה בעובדה והמרחקים במטוסים זה עניין של כמה דקות

שלום בן משה:  יש לו שדה תעופה בחצרים ויש לו שדה תעופה לאימונים, והכול בסדר גמור

שלום בן משה:  צריכים להחליט ולהציל את מדינת ישראל מעצמה

שלום בן משה:      אם אתם תמליצו על החלטה כזאת, זאת תהיה החלטה היסטורית

שלום בן משה:  תיכנסו בראשות הוועדה שלך להיסטוריה ותלחצו

שלום בן משה:  אפשר לגייס את הקואליציה, את האופוזיציה ואת כול השרים

מיכאל ביטון: תודה רבה

מיכאל ביטון:  חברת הכנסת יסמין פרידמן, חברת הכנסת, בבקשה

יסמין פרידמן: תודה על הדיון

יסמין פרידמן:  לדעתי זה שנתיים שאני חברת כנסת וזה בערך הדיון העשירי בנושא, ואנחנו ממשיכים לטחון את אותם מים

יסמין פרידמן:  אני מגיעה מהחדר הסמוך בדיון על משילות בנגב, והכול קשור להכול

יסמין פרידמן:  ומיכאל, השבוע כמה דיונים היו על הנגב? היה על תרבות בנגב, היה על רפואה בנגב, היה הבוקר על חינוך בנגב, וכמו בכול דבר, כמו שאמרתם, שהנגב הוא 60% ממדינת ישראל והוא מתוקצב פחות

יסמין פרידמן:      שדה התעופה הזה הוא "גיים צ'יינג'ר" לתושבי הנגב, היהודים והבדואים והכול קשור להכול כי אם אנחנו סובלים מחוסר משילות וחוסר תעסוקה במגזר הבדואי שמוביל לפשיעה וחוסר בחינוך – הכול יכול לקבל איזה שהוא עתיד של תקווה בזכות שדה התעופה הזה

קריאה: זו תנופה עצומה

יסמין פרידמן: אבל אנחנו כבר בדיון העשירי על זה וכלום לא קורה

יסמין פרידמן:  ויש דיונים על זה כבר מעל לשני עשורים, כמו שאנחנו בדיונים בשני עשורים גם בתור פעילים חברתיים ולא רק בתור חברי כנסת על המשילות בנגב

יסמין פרידמן:      לכן, מיכאל, אני מניחה שכמוני כמוך, נמאס לנו מפטפטת, נמאס, רוצים מעשים

מיכאל ביטון: יסמין, תדעי לך שהתחלנו עם ניסן ממועצת הנגב, ושמו את אופציית נבטים וגם זכור לטוב טל אל על מבאר-שבע, ששם את זה - -     

יסמין פרידמן: אני זוכרת הכול, בוודאי

מיכאל ביטון: - - בחרנו במה להתעסק כמועצת הנגב, וזה אחד הדברים שלקחנו כמיזם משותף, ואמרו לנו שאופציית נבטים לא אקטואלית

מיכאל ביטון:  אז היא עדיין אקטואלית

מיכאל ביטון:  יש התקדמות

מיכאל ביטון:  אם היום שרים יכולים להחליט, פעם זה היה אין סיכוי

מיכאל ביטון:  היום יש סיכוי, אני לא יודע אם קטן או גדול, אז כול המסע הזה גדול וארוך אבל אחד ההישגים זה ששמרנו את אופציית נבטים על השולחן בניגוד לכול הדעות

מיכאל ביטון:  עכשיו זה זמן להכרעות

יסמין פרידמן: ברור שמועצת הנגב עשתה עבודה נפלאה ועדיין עושה, ומכון "ריפמן" שעושה עבודה נהדרת וכול מה שקשור לחיים המשותפים בנגב אבל עדיין אני – סליחה, אולי זה יום כזה, אולי בגלל כול היומיים האלה שיש דיונים על הנגב והתסכול והמרמור על היעדר תקציבים והיעדר תכניות והיעדר חשיבה לעתיד של הנגב, והנגב הוא העתיד של מדינת ישראל

יסמין פרידמן:       אז תסלחו לי שאני היום קצת מתוסכלת

יסמין פרידמן:  תסלחו לי

מיכאל ביטון: את צודקת

יסמין פרידמן: אני כמובן אירתם לכול מאבק, לכול דיון, לכול פגישה, לכול יציאה לרחובות, אני טובה בזה

יסמין פרידמן:  תנו לי מגפון, ואני כוכבת

מיכאל ביטון: תודה רבה, יסמין

מיכאל ביטון:  מנכ"ל המשרד לשיתוף פעולה אזורי גלעד שדמון, ואחרי זה חבר הכנסת אלמוג כהן

גלעד שדמון: תודה

גלעד שדמון:  התפקיד של המשרד שלנו זה לחזק את הקשרים עם מדינות האזור, ואין לי הרבה מה לומר על מה שנאמר פה עד עכשיו פרט לדבר אחד, שיש לנו אינטרס מאוד גדול להרחיב את שדה התעופה בחיפה, להגדיל אותו, ואני רואה שיש פה די קונצנזוס על הנושא הזה, כדי לחזק את התיירות גם לשארם וגם לאילת, ובכלל למדינות האזור

גלעד שדמון:  יש ריכוז גדול של אוכלוסייה באזור הצפון שכרגע, בגלל המיקום של נתב"ג, הנגישות שלהם מאוד-מאוד נמוכה

גלעד שדמון:  אז זה מה שיש לי לומר

גלעד שדמון:  תודה

מיכאל ביטון: תודה רבה, תודה שאתה איתנו

מיכאל ביטון:  חבר הכנסת אלמוג, בבקשה

אלמוג כהן: שאלה בבקשה לנציג משרד התחבורה היקר: כפי שאמרת, הועבר תסקיר השפעה על הסביבה לגבי מרמת-דוד, כפי שנאמר פה על-ידי אחד מהנציגים

אלמוג כהן:  האם הועבר תסקיר השפעה על הסביבה גם על נבטים?     

עופר אליישר: התשובה היא לא - -     

אילנה שפרן: סליחה, אני אענה לך, אני ממינהל התכנון

אילנה שפרן:  יש לנו שתי תכניות – תכנית לנבטים ותכנית לרמת-דוד, הן שתי תכניות נפרדות

אילנה שפרן:  לשתי התכניות האלה מוכנים תסקירי השפעה על הסביבה, שמה שחסר היום זה הנתונים ממשרד הביטחון על המצב הקיים בשתי התכניות

אילנה שפרן:  שתי התכניות – עדיין התסקיר לא - -     

אלמוג כהן: למעשה, מרגע שמשרד הביטחון יעביר את הנתונים אליכם, הדוח יהיה מוכן לגבי נבטים

אילנה שפרן: לגבי שני השדות

אלמוג כהן: של רמת-דוד כבר הועבר

אילנה שפרן: לא, לא

אלמוג כהן: זה לא אני אמרתי, זה הם אמרו

אילנה שפרן: אז אני יודעת מה קורה עם הדבר הזה

אילנה שפרן:  גם בנבטים וגם ברמת-דוד אין תסקיר שלם מכיוון שאין נתונים של משרד הביטחון

אילנה שפרן:  משרד הביטחון לא העביר נתונים על המצב הקיים, לא לגבי רמת-דוד ולא לגבי נבטים, ולכן שתי התכניות נמצאות בדיוק באותו מצב

אלמוג כהן: אותו סטטוס?     

אילנה שפרן: אותו סטטוס

מיכאל ביטון: מה זה, נתונים סודיים?          

אילנה שפרן: כן

אילנה שפרן:  יש נתונים שממילא, בגלל ששני המקרים הם מקרים של שדות צבאיים, אנחנו מדברים פה על נתונים סודיים אמנם אבל התסקיר מצא מי יבדוק את התסקירים האלה – רק אנשים שיש להם את הסיווג הביטחוני המתאים וזאת לא הבעיה

אילנה שפרן:  הבעיה היא בהעברה של המידע ממשרד הביטחון

מיכאל ביטון: מה הסיבה שלא מועבר מידע, משרד הביטחון? מכיר את הבקשה הזאת?     

צביקה קרמן: אני מכיר את הבקשה הזאת

צביקה קרמן:  הנתונים לא הועברו

צביקה קרמן:  חלק מהנתונים ברמת-דוד הועברו, בנבטים לא הועברו נתונים

אלמוג כהן: תחזור לפרוטוקול, תתקרב למיקרופון

צביקה קרמן: חלק מנתונים לגבי רמת-דוד עברו, זה לא אומר שהסקר הושלם

צביקה קרמן:  יש פער

צביקה קרמן:       לגבי נבטים – לא התחילו עוד לאסוף את הנתונים בכלל

אלמוג כהן: אנחנו מבינים את הדברים, נכון?     

מיכאל ביטון: מה שאתם עושים בתסקיר שלכם, מה מטרתו בעצם?     

אילנה שפרן: זה תסקיר השפעה על הסביבה

מיכאל ביטון: סביבתיות

מיכאל ביטון:  אז למה אנחנו לא יכולים לקבל את ההיבט הסביבתי לפחות, שיהיה שקוף?     

אילנה שפרן: התסקיר מורכב מכמה פרקים, שהפרק הראשון שלו הוא תיאור המצב הקיים, זאת אומרת מה יש בשטח

מיכאל ביטון: למינהל התכנון אין מידע על המצב הקיים בבסיסי צה"ל?     

אילנה שפרן: לא

ניסן בן חמו: אבל אני רוצה להבין: יש גוף סטטוטורי שאחראי על תכנון כאן, אין תסקיר

ניסן בן חמו:  כולם עובדים על-פי חוק, ומשרד הביטחון מחליט שהוא מעל הכול? 

מיכאל ביטון: אני יכול להבין שמשרד הביטחון יסתיר מידע חוקי או לא יעביר ביטחוני אבל סביבתי? למה סביבתי לא? הם כפופים להיבטים של איכות סביבה, לא? יש ביקורת על מחנות צה"ל

יסמין פרידמן: האמת? זה מקסים, כי אף אחד לא שם על הסביבה במקומות אחרים אז לפחות למישהו אכפת על הסביבה

ניסן בן חמו: מיכאל, חשוב שייאמר גם שבוועדת החוץ וביטחון הקודמת, שרם בן ברק ישב, הוא ביקש: חברים, הסיסמה הזאת של ביטחון המדינה היא לא סיסמה והיא חשובה

ניסן בן חמו:  היא חשובה גם לי ולכול מי שיושב פה אבל היא לא "פלאג נאמבר", שתוקעים אותו בכול מקום – ביטחון המדינה? זוזו הצידה

ניסן בן חמו:  הוא ביקש תשובות, ובוועדת החוץ והביטחון לא נאמר שום - -     

מיכאל ביטון: אפשר הבהרה למה סוגיות סביבתיות לא יכולות להגיע עם מידע למינהל התכנון?     

אילנה שפרן: המידע לא נמצא בידי מינהל התכנון

מיכאל ביטון: לא, אני שואל את משרד הביטחון?     

צביקה קרמן: אני לא מספיק בקי בנושא הסביבה בשביל לדעת מה הסיווג שלהם, ומה כן ומה לא

מיכאל ביטון: הבנתי

מיכאל ביטון:  אנחנו לקראת סיכום הדיון, ואני רואה שיש עוד אורחים

מיכאל ביטון:  תרימו יד, מי שממש רוצה להגיד משהו

מיכאל ביטון:  כן, אדוני

אסף בן לוי: תודה רבה, אדוני היושב-ראש

אסף בן לוי:  אני מהחברה להגנת הטבע, ואני חושב שזה האינפוט שאנחנו יכולים לתת כשמדברים פה על הנושא הסביבתי

אסף בן לוי:  תסקירי השפעה על הסביבה עדיין לא הושלמו ולא ראינו אותם אבל מהמידע המקצועי שיש לנו, אנחנו יכולים להגיד שבאופן חד-משמעי חלופת נבטים עדיפה בהיבט הסביבתי משתי סיבות: ראשית, התשתיות בנבטים ערוכות בצורה הרבה יותר משמעותית מאשר ברמת-דוד, מה שימנע פיתוח מאסיבי בשטחים שהם רגישים, שטחים חקלאיים, שטחים פתוחים של עמק יזרעאל

אסף בן לוי:  ובנוסף, דבר שיש לו גם היבט בטיחותי מאוד חשוב – ציר נדידה ראשי של ציפורים שעובר מעל עמק יזרעאל, דבר שגם מסכן את בטיחות הטיסה

אסף בן לוי:  לא מדובר, אגב, רק בציר נדידה אלא גם עופות מקננים כולל עופות מים גדולים

אסף בן לוי:  ככול שהעוף גדול יותר, כך הוא מסכן יותר את כלי הטיס

אסף בן לוי:       יש מקווי מים באזור שמשמשים שקנאים ובעלי כנף גדולים אחרים, עופות דורסים גדולים – כול אלה מהווים סכנה גדולה יותר למטוסים, וכמובן הפגיעה באותם מינים נדירים שאנחנו מתאמצים בצורה כל-כך משמעותית להגן עליהם

מיכאל ביטון: תודה רבה, אסף

מיכאל ביטון:  בבקשה

מירב מורד: שלום

מירב מורד:  אני מנהלת אגף תכנון באשכול נגב מזרחי

מירב מורד:  אני אספר שאנחנו, 15 רשויות באשכול, מקדמות בהשקעה ממשלתית בשיתוף משרד השיכון תכנית-אב אסטרטגית לאשכול, במרחב האשכול, לשנים הקרובות

מירב מורד:  ההכרעה בנושא הזה חשובה, ואנחנו רואים בשדה התעופה מנוע צמיחה מרכזי לפיתוח הנגב, ואנחנו פועלים לתכנן ולפתח את הנגב מתוך עצמנו, ואנחנו נצטרך את ההכרעה הזאת בזריזות כדי להתאים את התכנית לתמונת העתיד שאנחנו רוצים לייצר לנגב המזרחי

מירב מורד:  תודה

מיכאל ביטון: תודה רבה לך

מיכאל ביטון:  נציג משרד ראש הממשלה, יש לך מה להוסיף לדיון?     

דניאל אילון: לא

דניאל אילון:  קודם כל, צוהריים טובים, כבוד היושב-ראש

מיכאל ביטון: האם אתם עושים עבודה - -     

אלמוג כהן: נציין גם שראש הממשלה התחייב שזה יהיה בנבטים

מיכאל ביטון: התחייב

מיכאל ביטון:  אם הוא יתחייב, זה יהיה, אתם לא צריכים לדאוג

מיכאל ביטון:  למה עשינו את הדיון בכלל? למה לא אמרתם לי את זה קודם? האם אתם עושים עבודת מטה?     

דניאל אילון: צוהריים טובים, אדוני היושב-ראש

דניאל אילון:  אני מאגף כלכלה ותשתיות במשרד ראש הממשלה

דניאל אילון:  אני אגיד כך: גם אנחנו היינו חברים יחד עם המועצה הלאומית לכלכלה בצוות של משרד התחבורה

דניאל אילון:  אני חושב שבגדול, עד שהשרה לא תגבש את העמדה המקצועית שלה - -     

אלמוג כהן: השרה? שרת התחבורה? היא גיבשה, נבטים

מיכאל ביטון: תן לו להמשיך, אלמוג

דניאל אילון: זה בגדול מה שיש לי להגיד לדבר הזה

מיכאל ביטון: תמשיך

דניאל אילון: אין לי עוד מה להגיד

דניאל אילון:  אנחנו מחכים לתשובה של משרד התחבורה בהקשר הזה, ומשם יהיה אפשר להתקדם

דניאל אילון:  נבחן את הדברים - -     

מיכאל ביטון: אבל כשיש מורכבות במספר משרדי ממשלה או עבודה סינרגטית, משרד רוה"מ אמור לרכז עבודה, לפתור בעיות

מיכאל ביטון:  זה לא בעיה של משרד אחד, זה יעד לאומי

מיכאל ביטון:  אז מה זה להגיד שהשרה תחליט? אם יש בעיות לאומיות, אתם לוקחים משימה להיות אינטגרטורים

דניאל אילון: אז אני אגיד שגם מנכ"ל משרד ראש הממשלה אומר שזה פרויקט לאומי חשוב

דניאל אילון:  אנחנו צריכים שדה תעופה משלים במדינת ישראל, בזה אין ספק

אלמוג כהן: הוא תושב באר-שבע

דניאל אילון: ומנכ"ל עיריית באר-שבע לשעבר, נכון

דניאל אילון:  אבל צריך להבין רגע שראש הממשלה יכול לדון במחלוקות בין שרים, כשהשרים גיבשו את העמדה

דניאל אילון:  כשהשרים לא גיבשו את העמדה אז אי אפשר לדון במחלוקת שלא קיימת

מיכאל ביטון: תודה

מיכאל ביטון:  עוד מישהו שמאוד רצה? המשטרה, בבקשה

אייל זילברמן: צוהריים טובים

אייל זילברמן:  אני ראש מדור ביטחון מעברים

אייל זילברמן:  אני מלווה את הפרויקט הזה, את הנושא, בשנים האחרונות

אייל זילברמן:  זה לא כל-כך קשור לכול מה שקורה פה אבל רק אמירה אחת מלקחי העבר: איפה שלא יהיה השדה, ושיהיה כמה שיותר מהר אבל איפה שלא יהיה השדה ומי שהולך לתפעל את השדה, זו הנקודה החשיבה פה כי אם אותו גוף שיטפל בשדה יהיה גוף שלא ייכנס לחוק הסדרת הביטחון, הגופים המנחים במדינת ישראל לא יוכלו להנחות אותו וזה אומר שזה לא ייצא לפועל

אייל זילברמן:  זאת אומרת, מהרגע שיש מכרז, מהרגע שאותו גוף נבחר כגוף פרטי – אם הוא גוף פרטי ורש"ת תתפעל, אז אין בעיה אבל אם גוף פרטי מקבל את השדה הזה, מין הסתם שהוא יהיה בתוך חוק הסדרת הביטחון

אייל זילברמן:  בואו נלמד מלקחי העבר, מנמל המפרץ ונמל הדרום

אייל זילברמן:  בואו לא - -     

קריאה: ברור

קריאה:  אנחנו גם עובדים על זה - -     

אייל זילברמן: אני מקווה מאוד שהוא ברור

אייל זילברמן:  הוא לא היה כל-כך ברור בעניין של נמלי הימים

מיכאל ביטון: תודה על ההערה החשובה והיא חייבת להיות מיושמת

מיכאל ביטון:  יש עוד מישהו שממש רוצה להגיד?     

אלון אורון: אני ממשרד החקלאות, מחוז הנגב

אלון אורון:  העמדה שלנו, של משרד החקלאות, הוצגה כבר בעבר במסגרת דיונים על תמ"א 15, בנושא של שדה התעופה המשלים

אלון אורון:  מבחינת ההיבטים החקלאיים המשוואה מאוד-מאוד פשוטה: בעוד ששדה תעופה בעמק יזרעאל, ברמת-דוד, יש לו השפעה מאוד גדולה מבחינת אזורי השפעה ומגבלות על הפעילות החקלאית, בנבטים ההשפעה על פעילות חקלאית היא מינימלית ביותר, אם לא לומר זניחה

אלון אורון:  בהתאם למשוואה הזאת, העמדה שלנו שהייתה ועודנה היא שנכון לקדם את השדה בנבטים

מיכאל ביטון: נבטים

מיכאל ביטון:  אתם תומכים בנבטים

אלון אורון: לגמרי

מיכאל ביטון:  נגב-גליל, מה עמדתכם?     

יצחק אלקסלסי: אני יועץ מקצועי לשר

יצחק אלקסלסי:  למשרד אין את היומרה, את הסמכות ואת הכלים המקצועיים להחליט האם השדה יהיה בנגב או בגליל

יצחק אלקסלסי:  מה שכן, המשרד והשר, בכלים שיש לנו, אנחנו דורשים שתתקבל החלטה בהקדם, לכאן או לכאן

יצחק אלקסלסי:  שדה כזה, בין אם יהיה בנגב ובין אם יהיה בגליל, הוא "גיים צ'יינג'ר"

יצחק אלקסלסי:  הוא יביא פרנסה, תעסוקה, ודאות תכנונית למקום שבו הוא יהיה ולכן, אנחנו מברכים על הדיון ומקווים שהדיון הזה יתרום לקבלת החלטה מהירה בעניין הקמת השדה

מיכאל ביטון: תודה רבה

מיכאל ביטון:  מי שלא דיבר וממש חשוב לו? שי קרפ – הלך

מיכאל ביטון:  עוד מישהו?     אנחנו רוצים לסכם את הדיון: קודם כל, תודה לכול מי שהגיע, תודה לראשי הרשויות ולחברי הכנסת

מיכאל ביטון:  לאנשי המקצוע שהיו פה היום ולנציגי משרדי הממשלה

מיכאל ביטון:      אנחנו קיימנו דיון דחוף בהקמת שדה משלים למדינת ישראל

מיכאל ביטון:  גרירת הרגליים והקיפאון בהכרעה איפה מקימים ובאיזה לוחות זמנים, זה משבר שנמשך פה יותר מדי שנים

מיכאל ביטון:  התירוץ של ממשלות מתחלפות נגמר

מיכאל ביטון:  יש פה ממשלה, והיא כנראה תהיה פה עוד איזה שנה, שנתיים, והגיע הזמן להכרעות

מיכאל ביטון:  הנושא הזה דחוף

מיכאל ביטון:  הוא דחוף כי הוא פוגע באזרחי מרכז הארץ שסובלים מרעש בלילה, שהטיסות הללו יכולות היו לנחות במקום שהוא מרוחק ממרכזי אוכלוסייה ולהקטין את הסבל של אזרחי המרכז

מיכאל ביטון:  זו פגיעה בפעילות הכלכלית של המדינה כי בן-גוריון יקרוס אם לא ייבנה שדה מהר

מיכאל ביטון:  הוא יהיה מוצף, ובימי השיא הוא כבר מוצף, ולא נדבר על איומים על בן-גוריון, ואין לנו אלטרנטיבה נורמלית כשדה משלים

מיכאל ביטון:      זה גם לוקח כ-10 שנים להקים שדה כזה, וזה אומר שמה שלא תכננו היום כבר לא יקום בעוד 10 שנים

מיכאל ביטון:  הצפה של נוסעים באומדנים שהוצגו פה – בתוך עשור אנחנו בקריסה מבחינה תפקודית בשדה הקיים

מיכאל ביטון:  לכן הדחיפות, לכן חומרת הדברים, לכן הוועדה כינסה פה דיון חירום על הנושא הזה

מיכאל ביטון:      שמענו את עמדות המשרדים – משרד הביטחון לא פירט כאן אבל הייתי שר במשרד הביטחון, ועמדת אנשי המקצוע והצבא הייתה נגד

מיכאל ביטון:  שר הביטחון סירב לקבל את עמדתם וביקש מהם להציג אלטרנטיבות במרחב סובב באר-שבע כי אם אומרים "לא" על נבטים ו"לא" על חצרים ו"לא" על רמון ועל הכול לא – אז זו לא תשובה אמתית

מיכאל ביטון:  הוא שלח את אנשי המקצוע והביטחון להציג לו חלופות למה שקראנו "שדה תעופה בינלאומי למטרופולין באר-שבע"

מיכאל ביטון:  אתם לא רוצים נבטים, תגידו איפה

מיכאל ביטון:  אתם רוצים לוותר על חצרים ולהעביר את כול מה שיש בחצרים לרמון – בבקשה

מיכאל ביטון:  אבל תגידו מה כן, אל תגידו מה לא

מיכאל ביטון:      זאת הייתה הדרישה אז, וטבעי שכששר נכנס, מותר לו לקחת את הזמן ולקבל החלטה, עם כול מה שעבר עליו והעומסים אבל הוא יידרש לקבל החלטה, והשר גלנט זה אחד שיודע להחליט

מיכאל ביטון:      הערת נזיפה למשרד הביטחון – לפחות תתנו את המידע הסביבתי, שהוא לא סודי, כדי שיהיה תסקיר סביבה, כדי שאם יעברו לתכנון או הצגת אלטרנטיבות, המידע השלם בהיבט הסביבתי יהיה קיים

מיכאל ביטון:  זה לא תקין שלא שיתפתם פעולה

מיכאל ביטון:  אנחנו לא מבקשים מכם מידע סודי אלא מידע סביבתי עם מינהל התכנון, עם אנשים מוסמכים, שיש להם את הסיווג לבדוק את הדברים

מיכאל ביטון:  לעכב את הדבר הזה, זה לעכב את ה"בייסיק" של בחינת החלופות, את ה"בייסיק" של תכנון ראשוני

מיכאל ביטון:  אנחנו נוזפים בכם על הדבר הזה, והמסר הזה גם יגיע לשר גלנט, שלפחות את צוואר הבקבוק הזה יפתח מהר וישתפו פעולה עם מינהל התכנון

מיכאל ביטון:      משרד התחבורה – השרה נחושה להכריע בנושא הזה, ואני לא רוצה לדבר בשמה, היא לא פוסלת לחלוטין את אופציית נבטים, והיא תגיד את דברה ממש בקרוב

מיכאל ביטון:  אני מחכה שהיא תשמיע את דבריה

מיכאל ביטון:  נציגיה העמידו לרשותה את כול בוחן החלופות לעבודה מקצועית ויסודית וזה זמן להכרעות עבורה, וגם היא שרה שיודעת להחליט

מיכאל ביטון:  שני השרים האלה, אם יהיו מתואמים – תהיה בשורה לעם ישראל

מיכאל ביטון:  אם הם ידשדשו במחלוקת, לא נגיע לשום מקום

מיכאל ביטון:  זה תלוי בהם, ביכולת שלהם להביא החלטה משותפת

מיכאל ביטון:  הם באותה מפלגה, שניהם חברתיים, שניהם מבינים פריפריה ויאללה, אנחנו נברך אתכם, שאתם הבאתם מהפכה בתעופה הבינלאומית של מדינת ישראל

מיכאל ביטון:  אנחנו, באופוזיציה, נברך אתכם

מיכאל ביטון:  רק תחליטו, תהיו אמיצים, אל תפחדו

מיכאל ביטון:      האוצר בעד הקמה של שני שדות מידית בגיבוי החשכ"ל, ורואה בצורך הזה צורך כלכלי עם היתכנות כלכלית להקמתם

מיכאל ביטון:      משרד ראש הממשלה, לצערי, לא נכנס לאירוע וזה לא תקין

מיכאל ביטון:  בעיות לאומיות – משרד ראש הממשלה צריך להגיד את דברו ולדחוף

מיכאל ביטון:  הוועדה דורשת ממנכ"ל משרד ראש הממשלה לקיים דיון אצלו עם המנכ"לים של המשרדים האחרים ולהניע חשיבה בין-משרדית כדי לפתור את הבעיה הזאת לצד עבודת השרים, ולהכין עבור הממשלה הצעת מחליטים ראויה, מוסמכת, מול השרים הרלוונטיים

מיכאל ביטון:      האם דורש הכרעה בנושא הזה

מיכאל ביטון:  הנגב והגליל דורשים הכרעה בנושא הזה

מיכאל ביטון:  תושבי המרכז שסובלים בלילות דורשים הכרעה

מיכאל ביטון:  הרשויות המקומיות דורשות הכרעה

מיכאל ביטון:  לא משנה, גם אלה בגליל שלא מתנגדים לרמת-דוד אומרים לי: תקים לי משהו בגליל, אני אעזוב אותך מרמת-דוד

מיכאל ביטון:  תקים בחיפה, תקים משהו

מיכאל ביטון:      הוועדה דורשת הכרעה

מיכאל ביטון:  אנחנו לא נרפה מהממשלה

מיכאל ביטון:  זה תהליכים שלוקחים זמן אבל בעוד שלושה, ארבעה חודשים יהיה פה דיון מעקב, בוועדה שלי, ויכול להיות שגם נעשה סיור בשטח, גם בצפון וגם בדרום, בהתאם להתפתחויות

מיכאל ביטון:      אני מודה לכולם על הנוכחות - -     

אלמוג כהן: אדוני היושב-ראש, רק משהו קטן למשרד האוצר, ברשותך: אם אפשר בבקשה להביא לנו תשובה האם ניתן להקים שדה תעופה ברמה 1 ברמת-דוד

אלמוג כהן:  שאלה פשוטה, תשובה פשוטה

שי ששתיאל: לא הבנתי מה זה "רמה 1"

אלמוג כהן: "רמה 1" זה המטוסים הכי גדולים שיש, שיודעים להגיע לכול היעדים כמעט בעולם

מיכאל ביטון: מסלול מסודר - -     

אלמוג כהן: האם ניתן להקים את זה בכלל, כי אתם טענתם - - - נשמח לקבל תשובה

מיכאל ביטון: הוא בחידות

מיכאל ביטון:  כול החידות של אלמוג – הפתרון הוא בנבטים

מיכאל ביטון:  שם יש מסלול, שם יש הכול

מיכאל ביטון:      תודה רבה לכם

מיכאל ביטון:  הישיבה נעולה